Bailéngo gudua - Wikipedia, entziklopedia askea.\nDupont Castañosen aurrean errenditzen da\n1808ko uztailaren 16-19\n38°06′N 3°48′W / 38.1°N 3.8°W / 38.1; -3.838°06′N 3°48′W / 38.1°N 3.8°W / 38.1; -3.8\n1 Espainiako Independentzia Gerra\n2.1 Mugimenduak eta aurretiko ekintzak\n2.2 Uztailaren 19ko egun gogoangarri hura...\n3 Parte hartu zuten armadek\n3.1 Armada espainiarra\n3.2 Armada frantsesa\n4.1 Francisco Javier Castaños kapitain jenerala\n4.2 Teodoro Reding mariskala\n4.3 Antoine Malet mariskala, Coupignyko markesa\n4.4 Pierre Dupont de L'Etang jenerala\n4.5 Dominique-Honore Vedel jenerala\n4.6 Maria Bellido\nEspainiako Independentzia GerraAldatu\nKonflikto hau Napoleonen garaian kokatu behar dugu. Espainiako monarkia oso ahul agertzen zen eta frantsesen inperioa, berriz, erabateko indartsu. Orain arte aliatu izan zuen armada frantsesak Espainiako lurrak okupatu zituen eta Napoleonen anaia zen Josef Bonaparte ezarri zuen errege aulkian, Baionako Abdikazioen ondoren. Errege Borboiak bahitu zituztela-eta, herria altxatu egin zitzaien frantsesei 1808an eta Espainiako Independentzia Gerra geldi ezinik ibili ziren.\nSevilla eta Granadako Gobernu Batzordeek frantsesei Sierra Morenan zehar bidea moztuko zien bi armadak erreklutatzen hasi ziren. Andaluziako armadaren ernamuina Gibraltarreko tropa erregularrek osatzen zuten, Castaños jeneralaren agindupean zeuden 16 infanteriako erregimentu eta 3 zalditeriakoak.\nTeodoro Redingek, bere aldetik, bigarren armada bat erreklutatzeari eman zion; Granadan zegoen Redingen 3. Erregimentu Suitzarra. Erreklutamentu itzela izan zen, boluntario ugari aurkeztu zirelarik, Andaluziako armadaren erdia gutxi gorabehera.\n1808ko ekainaren erdialdean, La Girondako espedizionarioak lasai asko sartu ziren andaluziar lurretan zehar, inongo erresistentziarik jasan gabe. Azken helburua Cádizen zegoen Rosillyren eskuadra frantsesa askatzea zen.\nGarai bertsuetan, Castaños kapitain jenerala frantsesen aurka borrokatuko zuen armada bat sortzen ari zen Sevillan eta, erregimentu eta boluntario haiek guztiei instrukzioa ematen ari zitzaien presaka. Ingelesek eskuratuko zizkien behar ziren armak espainiarrei.\nEkainaren 7an, Dupontek, armada erregularraz gain, milaka kordobar boluntarioen erresistentzia aurkitu zuen Alcolean. Honen ondorioz, frantsesek Kordoban sartu ziren eta ankerki zigortu zuten hiria. Hantxe jakin zuten eskuadra frantsesa errenditu egin zela, eta Andújarrera erretiratzea erabaki zuten, errefortzuak noiz iritsiko ziren zain, posizioak sendotzeko itxaropenean.\nBitartean, Andaluziako bi armadak, Sevillakoa eta Granadakoa, Porcunan (Andaluzia) aurkitzen ziren.\nMugimenduak eta aurretiko ekintzakAldatu\nPorcuna Planak helburu bakarra zuen: armada frantsesa Andújarren finkatzea. Plan honen diseinua ez zegoen arriskuz kanpo, helburua gauzatzeko ezinbesteko baldintza Vedel kapitainak gidaturiko errefortzu dibisioaren lana baitzegoen.\nBailengo guduaren aurreko egunetan, bi armadak behin baino gehiagotan topatu zuten elkar.\nUztailaren 19ko egun gogoangarri hura...Aldatu\nUztailaren 19ko goizeko hirurak aldera, Reding jeneralak diana agindu zuen eta Andújarrerantz joateko prestatu ziren. Bitartean, Dupontek aurkako bidea hartuta zuen bere armadarekin eta, bi taldeak laster izango ziren aurrez aurre Bailéngo inguruetan.\nRumblarreko Zubian izan zen bi armaden abangoardien lehenengo topaketa. Redingek bere tropak bizkortasun eta diziplinaz hedatzea lortu zuen, garrantzia handia izango zuen mugimendua. Dupont jenerala ezustean harrapatu zuen; bazekien bere muturren aurrean zuen armada hura oso indartsua zela eta atzean utzitako Castañosen bi dibisioak ere atzetik etorriko zitzaizkiola. Bere burua bi suren artean ikusirik, jeneral frantsesa zeharo urduritzen hasi zen. Larritasunaren ondorioz, adibidez, ez zuen bere armada osoa biltzeari itxaron erasoari ekiteko.\nBailengo gudua garrantzi handieneko lau gertakaritan laburtu beharko balitz, hauexek izango lirateke:\nHaza Wallonako ekintza\nEspainiar armadari egindako aurrez aurreko erasoak\nEspainiar kontraerasoa Zumacaresen\neta klimaren eragina.\nEspainiar lerroei eginiko erosoen inefikazia ikusita, Dupontek kapitulazioa ezinbestekoa izan zuen, Redingen indarrak eta Andújarretik zetozenak harrapatuko zuten beldur baitzen.\nVedel jeneralaren dibisioa berandu iritsi zen Duponten armadari laguntza emateko. Espainiarrek mezulariak bidali zizkioten kapitulazioaren berri emateko (Las Capitulaciones). Vedelek ezin zuen sinetsi eta San Cristobal eta Ahorcadon aurkitzen ziren tropa espainiarrei erasotzea agindu zuen. Dupontek, ordea, errenditzeko agindu zion, Bailéngo aukeraren itxaropenean. 18.000 soldaduz osatutako armada frantsesa preso geratu zen horrela.\nUztailaren 22an sinatutako Kapitulazioak ez ziren oso gogorrak izan garaitutakoentzat. Hala ere, frantsesak Cádizen ontziratzeko konpromisoa ez zen gauzatu eta soldadu asko Kanarietara eta Cabrerara eraman zituzten.\nHala eta guztiz ere, hainbat historialariren ustez, gerra honek parekatuak zituen indarrak bi bandoen artean eta hala espainolek, nola frantsesek, izan zuten irabazteko aukera.\nAipatzekoa da Castaños jeneralak ez zuela zuzenean parte hartu gudu hartan, eta borrokaren pisua Espainiaren zerbitzura ziharduten Reding suitzarrak eta Coupigny frantziarrak eraman zutela.\nBailengo guduak sekulako ondorioak izan zituen bai Espainian, bai Europan. Lehenengo aldia zen armada inperial batek horrelako porrot itzela jasaten zuela Europako lurretan.\nEgun historiko haren ondoren, Andaluziako armadak bidea zabalik zuen Madrilerantz. Jose I.a erregeak iparralderantz joatea erabaki zuen eta Napoleonek, berak, Espainian sartzea erabaki zuen.\nSei urteko gerra baten ondoren, frantsesak espainiar lurraldeetatik botatzeko itxaropena, Bailengo guduan, errealitate bihurtzen hasi zen azkenean.\nParte hartu zuten armadekAldatu\nKonfliktoaren hasieran, armada hau erabat dispertsatua zegoen, bai penintsulan eta baita kolonietan ere eta, horregatik, Andaluziako armada osatu zenean, oso erregimentu gutxi zeuden osorik.\nErregimentu asko zeuden, bai, eta historialariek horrela kontatu dute urtetan, baina, esan bezala, ez zeuden osorik eta %30a besterik ez ote zegoen uste da gaur. Taktika eta mugimendu azkarren bitartez izan zen, batik bat, posible garaipen harrigarri hura.\nLa Gironda izeneko armada jatorri ezberdineko unitatez osatua zegoen. Eliteko tropak zeuden unitate arrunten ondoan.\nZalditeria itzela zen, espainiarrena baina hobea ezbairik gabe. Aldiz, artilleriak, kanoi ugari bazuen ere, makurtu behar izan zuen espainiar artilleroen aurrean eta hori erabakiorra izango zen.\nCastaños kapitain jenerala\nBailéngo guduan hainbat kapitain, jeneral, mariskal... egon ziren, hala espainiolak, nola frantsesak. Hemen ditugu zeresan handiena eman zutenak:\nFrancisco Javier Castaños kapitain jeneralaAldatu\nSakontzeko, irakurri: «Francisco Javier Castaños»\nGodoyren ondoren, kargu eta duintasun gehien izan zituen. Garai horietako gobernu aldaketa ugarien ondoren bere karguan tinko mantendu zen bakarrenetarikoa izan zen.\nTeodoro Reding mariskalaAldatu\nSuitzar hau 16 urte besterik ez zituenean sartu zen armada espainiarrean.\n1808an, Granadako Juntak armada bat osatzeko agindua eman zion eta, Castaños kapitain jeneralaren agindupean egongo zen Andaluziako armada sortu zuen.\nBailenen izandako parte hartze arrakastsuaren ondoren, ezadostasunak sortu ziren bi agintarien artean eta, 1808ko abenduan, Kataluniako Kapitain Jeneral izendapena eskatu zuen.\nAntoine Malet mariskala, Coupignyko markesaAldatu\nFrantses noble hau, 1808ko uztailaren 19an, Andaluziako armadaren II. Dibisioaren buru zen.\nBailéngo guduaren ondoren eta Castaños jeneralarekin izandako ezadostusunen ondorioz, agintaritza kendu zitzaion.\n1809an, Reding jenerala hil eta gero, Kataluniako Kapitain Jeneral izendatu zuten.\nPierre Dupont de L'Etang jeneralaAldatu\nDupontek hainbat kanpainia militarretan parte hartu eta bertan arrakasta lortu izanak, Napoleonen guztizko konfidantza ekarri zion.\nBailéngo porrotaren ondorioz, errudun aurkitu zuten eta, preso hartu ondoren, Ohorezko Legioko Urtekaritik bere izena ezabatu zuten.\n1814an, Luis XVIII.ak presondegitik atera zuen eta bere ohoreak itzuli zizkion. Gerra Ministroa izatera ere iritsi zen.\nDominique-Honore Vedel jeneralaAldatu\nSekulako karrera militar ona izan zuen Bailéngo gudua gertatu zen arte. Dupont jenerala bezalaxe tratatu zuten Frantziara iritsi zenean eta Borboien berrezarpenarekin bakarrik birgaitu zuten.\n« ...en lo más recio de la batalla que inmortalizó los campos de Bailén, una hija de este pueblo llamada Luisa Bellido, como otras muchas, discurría por entre las filas del ejército, prodigando consuelos a los heridos y mitigando la sed abrasadora de nuestros soldados; y al ofrecer agua al ilustre General Reding, esta bala rompió el cántaro que llevaba en la cadera. Sin inmutarse, con la serenidad del héroe, recogió del suelo el cántaro que contenía en su centro la bala apagada y una cantidad pequeña de agua y la ofreció de nuevo al General.... »\n—Francisco Rentero diputatu probintzialak zuzendu zizkion hitz hauek Elisabet II.ari, erreginari Maria Bellidoren potiza hautsi zuen bala oparitzen zion bitartean\nII. mendeurrenean eginiko Bailengo guduaren webgune ofiziala.\nBailengo gudua Napoleon Bonaparteren portalean\nBailengo guduko boluntarioak Elkarte Historiko Kulturala\nBailengo guduko trofeoak\n2008an, II. mendeurrenean eginiko Bailengo guduari buruzko lana\nBailengo gudua: lehenengo porrota\nYoutubeko Bailengo guduari buruzko bideoa\nMultimedia: Battle of Bailén\nAzken aldaketa 12 urtarrila 2022(e)an, 16:15(e)tan\nOrriaren azken aldaketa: 12 urtarrila 2022, 16:15.


«Uste dut Seaskan bizi izan dugun garapenak beldurtu dituela Pariseko agintariak» | Eguneko gaiak | GARA Euskal Herriko egunkaria\nEGUNEKO GAIAK | Ipar Euskal Herriko ikastolen federazio\nSEASKAKO ETA GARAPEN KONTSEILUKO PRESIDENTEA\nMusikaria eta ZTK argitaletxeko burua, lanbide duen artea alde batera utzi gabe, Seaskako lehendakaria izan da hamaika urtez. Ikastolen federazioko ardura abuztuan utziko du, eta Garapen Kontseiluko presidentetza bere gain hartu zuen joan den astean.\n«Uste dut Seaskan bizi izan dugun garapenak beldurtu dituela Pariseko agintariak»\nIdoia ERASO|URRUÑA Mis à jour à:\nIpar Euskal Herriko ikastolen federazioko presidente gisara hamarkada batez baino gehiagoz egindako lana hizpide izan du Paxkal Indok azken aste hauetan, baina aurreko astean sorpresa eman zuen agurra hitzaren bi zentzuetan egin behar zitzaiola adieraziz, Seaskako presidentetza utzi baina Garapen Kontseilukoa hartu baitu. Aurreko ostegunean kontseiluak egin zuen biltzar nagusian bozen gehiengo zabala lortu zuen; eta larunbatean, federazioko batzarrean, lekukoa Peio Jorajuriari pasa zion.\nZer bilan egiten duzu Seaskan egin duzun lanaz?\nErran nezake ni hor nintzelarik gertatu diren aldaketetan izan direla hiru tendentzia inportante. Bata, berriz hasi garela garatzen, ohiko garapen normaletik goiti. Nahikeriaz izan da, ikastola berriak eginik. Bigarrenik, Seaskaren normalizazioa jendetzan eta hautetsien artean; normalizazio horri eman genion bultzada.\nHirugarrena Estatuarekin dugun hitzarmena da; bitxia da gaur erratea, noiz eta ez den sinatua: hirugarrena pasatua da duela urtebete pasatxo, eta laugarrena ez da sinatu; baina hiru lehenak nik sinatu nituen, eta normalizatu ditu momentu batean gauzak. Harremanaren normalizazioaren bidean gara hitzarmenari esker, eta hori, dudarik gabe, Euskararen Erakunde Publikoaren bidez lortu da. Seaskaren azken hamar urteak biziki lotuak dira Iparraldeko egituraketarekin, euskara politikaren egituraketarekin.\nZure ekarpenak zeintzuk izan direla esanen zenuke?\nUmore zerbait ekarri dut, eta beharbada olio pixka bat engranaje guztien aitzinarazteko. Batzuetan, negoziazioetan, nahiz eta epea hurbiltzen ari, ez panikatu, eta egon loturik xedeari. Pertsonalifikatzen ahal baldin bada zerbait, nire manera batzuk dira, bai komunikatzeko, bai negoziazioen eramateko. Egia da irri karkaila anitz entzun ditugula, beharbada hemendik goiti entzunen ez ditugunak. Azken finean, nahiz eta gauza horiek guztiak serioski egin ditudan, ez ditut serioski hartu.\nHerri Urratsen hautetsiek agur publikoa egin zizuten, irri eta olio horren aztarnak sumatzen ziren beraien hitzetan. Nola pasatu dira jendartearen gibelean egin diren negoziazio horiek?\nFiltrorik gabe, nire baitatik beti mintzatu diet erranez: badugu egitura bat Seaska deitzen dena eta horrek baditu beharrak. Haiek engaiatu dira, omen, gu bezainbat euskara salbatzeko, Seaskak, baditu ahal anitz horren lortzeko, baina falta dituzte medioak; beraz, ez badituzte medioak ezartzen, ez da egia euskararen aldeko politika bat egin nahi dutela.\nHori argi baldin baduzu, indar joko batean sartzen zara, eta joko horretan lasai zara, badakizulako arrazoi duzula. Uste dut Seaskako kide guztiek, sartu diren azken haur edo gurasoetatik, aspaldi hor den langileraino, konfiantza ukan behar dugula gure indarraz. Herriak sekulakoa lortu du, 4.100 ikasle gaur egun, horien gurasoak, Seaskatik pasatu direnak, gehi aitatxi, amatxi eta bertze, milaka eta milaka pertsona dira Seaskarekin zuzen-zuzenean lotuak; beraz, segur izan behar gara gure indarraz. Horretaz segur izanik joan naiz jende horren ikustera, taburik eta konplexurik gabe.\nSukaldeko lanak batzuetan irringarriak dira, beste batzuetan ez. Argi errateko, hemen ematen ahal dut izen bat: Pierre Barriere inspektorea; behin baino gehiagotan nahi izan dut jo, eta ez dut problemarik horren errateko. Erakusten zigun mespretxua, bai euskararekiko, bai gure kulturarekiko, eta ematen gintuen nerbio eta haserre batean, non batzuetan enbeia ematen zuen berarekin joka hastea, eta lortu dugu urrats hori ez ematea. Hitzarmena ez bada sinatua, Barriererengatik da. Batzuetan oso gogorrak izan dira negoziazioak, dorpe eta bortitzak.\nHautetsien sostengua anitz garatu da azken urteotan.\nSendotzen eta sustraitzen ari da. Egia da erraiten digutena betetzen saiatzen direla, ez baitute guztiek hori egiten. Gureek erraten digute lortzen delarik; baina lortzen ez dutelarik ere, zer saiatu diren egiten erraten digute. Konfiantza eman diegu, eta haiek ere eman digute. Hautetsien gehiengo handi batek hartzen baldin badu Seaskaren lan bat, bururaino eramaten du, badakielako bertzenaz ez dugula barkatuko.\nEgoera oso larrian dago egun euskarazko hezkuntza.\nUste dut bizi izan dugun garapenak beldurtu dituela Pariseko agintariak, administrazioan bederen. Pariseko hautetsiek ez dakite existitzen garenik ere, eta hori arazo handi bat da; 578 parlamentari badira Frantzian eta guk 2,5 besterik ez ditugu. Gureez gain badakite katalan batzuk, bizpahiru alsaziar, bospasei bretoi, hamar bat okzitaniar eta tut, minoritate handi batean gara.\nAbantaila ere izan daiteke, Parisen eskualde hizkuntzen kontrako diskurtsoa oso bortitza da batzuetan, eta garapen hori gauzatzen ari dela ez jakitea, zuen onerako ere izan daiteke.\nBaliteke, baina problema da gure kontra ari direnek ikusi dutela garatzen ari garela. Gehiengo handiak ez daki deus eta ez du jakin nahi; eta gero badira bi gutxiengo: hizkuntzen kontra dena eta alde dena; eta bien borroka izanen da atzematea futitzen diren horietan bizpahiru boto alde edo kontra egiteko.\nAdministrazioan ohartu dira, eta horiek kontra ditugu osoki. Paristar administrazioko jende horiek dogmatikoki erabaki dute gure hizkuntza lanjer bat dela. Ez du arras horrela erran, baina entzun duguna Jean-Michel Blanquer Hezkuntza ministroaren erranetan hori da, lanjer bat badela haien hizkuntzarekiko. Erraten dutelarik murgiltze ereduan ez dutela gero hain ongi hitz egiten frantsesa, ez da egia, badakigu nota hobeak ditugula frantsesez.\nEmmanuel Macron gobernura heldu zenetik egoerak okerrera egin du.\nLogikoa da, partiduak nola antolatuak diren eta horrela da. Macronek lortu du hautatua izatea partidurik ez zuelarik. Zentralistak izaten ahal dira, tokiko jenderik gabe hautatuak izan baitira; beraz, superzentralistak dira, ez baitute inoren beharrik eskualdeetako komiteetan, eta guretzat ez da on.\nPeio Jorajuriak hartuko du zure lekukoa Seaskan. Zer lan izanen ditu egiteko?\nBada lau urte baino gehiago gurekin dela bulegoan, biziki ongi ezagutzen du. Konfiantza osoa dut Seaskan, nonbait lehendakariak ez du hainbeste gauza asmatzeko; hala ere, erran dezakegu Peiok izanen duela besteek bezalako lana. Medioen eta baliabideen eskuratzeko borroka eraman beharko du Parisekin; hori da lehen gauza, negoziazioa ez baita inoiz bukatua. Ikastola berriak plantan ezarri beharko dira, hala nola Arbona-Ahetzekoa sartzean.\nNik zinez konfiantza badut, nahiz eta ezberdin eginen duen. Beharbada txiste gutxiago izanen da, baina seriostasun gehiago hain segur, Peiok gauzak ikertzen eta estudiatzen ditu, ni anitzetan bertsolari bat bezala joaten nintzelarik. Bakoitzak bere gaitasunekin egin behar du, eta ez dut dudarik Peiok ongi eginen duela.\nHurrengo ikasturterako uste duzu Seaskak behar dituen postuak lortzeko aukerarik badela?\nEuskararen Erakunde Publikoko lehendakari Beñat Arrabiti gutun bat igorri nion joan den astean, galdetzeko sos zerbait lortzen ahal den gure bost postu ordaintzeko, 200.000 euro falta ditugu. Egon litezke beraz 15 postu ordainduak, eta 13 gure partez, horrela sartzea antolatzeko gai eta prest geundeke. Horrela sinatzen ahalko genuke hitzarmena; ez bada sos hori, ez dakit nola bukatuko dugun urtea, eta, ondorioz, joan naiteke lehendakaritzatik hitzarmena sinatu gabe. Domaia da, inportantea baita horren sinatzea: horren arabera, araurik gabeko jokoa izanen da edo ez. Badakigu izugarri ontsa araurik gabeko jokoa eramaten Seaskan; ez nuke erranen maite dugula, baina borrokatzen badakigu.\nHain da erasoa handia, non sail elebidun publiko eta pribatuko guraso eta irakasleak borrokatzen ari diren zuekin.\nPozten ahal dira Parisetik, lortu dute inork lortu ez zuena, denen artean egiazko batasuna lortzea.\nTxapela aldatu duzu, Garapen Kontseiluko presidentea hautatua izan zinen joan den astean.\nBertan naiz Seaskagatik, Seaskak bazuen postu oso bat hango zuzendaritzan, eta ni sartu nintzen 2008an. Gero interesatu eta lotu nintzaion hainbat lani, hala nola: estatutu bereziko lurralde kolektibitateari buruzko eztabaida eta borroka, lurralde elkargoa sortzeko, eta Garapen Kontseilu berria.\nErakundea sortu zen garaian, ez zen beste egiturarik, Iparraldearen gobernatzeko ez zen deus, eta garaian aktiboa izan da politikak eramaten. Zer bilakatu behar da gaur egun Elkargoa badelarik? Sinpleki segitu behar du, Elkargoak ez ditu konpetentzia guztiak. Zer egiten dugu gelditzen direnekin, uzten dizkiogu Bordeleri, Paueri, Pariseri? Ezin da, guk hemendik erran behar dugu zer nahi dugun, eta Garapen Kontseilua baliatuko dugu horretarako, Iparraldetik Iparraldea nola ikusten dugun errateko, eta zerendako ez, egun batez mugaz gaindikoan eta beste zenbait gaitan ere.\nZer ekarpen egin nahi diozu zure presidentetzaren bitartez?\nEz dut uste nik ekarpen handirik eginen diodanik pertsona gisara, beharbada, hor ere, komunikazioan beste erritmo bat, beste sistema bat. Egiten diren gauza guztiak ez dira baitezpada komunikatuak, azken finean elite baten historia gelditzen da.\nGarapen Kontseiluak baditu 25 urte, denbora horretan izan den berrikuntza bakarra Elkargoa izan da, baina horren sortzeak baztertzen ote du Garapen Kontseiluaren beharra? Ez, beraz, segi dezagun berdin izaten: kontseilari alde batetik eta akuilu bestetik. Garapen Kontseilua ez da aldarrikapen gune bat, aldarrikapenak posible egiten dituen gune bat baizik. Denen artean erraten badugu ongi legokeela zerbait zehatza, ikus dezagun egin daitekeen. Ikertu ondoren, hautetsiei proposatzen diegu, eta horiek hartzen dute edo ez. Eta irringarria da, ez badute berehala hartzen ere, hasten da infusioa, ideia hori eman zaie eta burmuineko leku batean gelditu da, eta ideia ona bada noizbait hartuko du.\nGauza da ez garela denbora berdinez ari: Garapen Kontseiluko kideen artean ideia bat baldin badugu eta pentsatzen badugu 20 urteren buruan egin daitekeen zerbait dela, amets egin dezakegu; baina politikariek bost urte dituzte hori egiteko, gizarte zibilaren rola hori da. Urruneko amets horiek nahi genituzke, baina Baionan diren auto ilara horiek biharko nahi genituzke konpondu. Erran nahi baita, guk ere denbora paradoxa horiek baditugu. Hori da Garapen Kontseiluaren ibilbide arrunta, eta hori ez dut aldatuko, horrelakoa baita tresna.\nGarapen Kontseiluan irabazi dugu independentzia zerbait ni izanez lehendakaria, Xabi Harispe baizik. Ez dut fitsik bere kontra, eta galde egin diot presidenteordea izatea, denen beharra baitugu. Nik ez dut nire burua ikusten gure artean partidu bakar batekoak, zinez denen beharra dugu bertzenaz ez du funtzionatzen. Hori da Garapen Kontseilua, denen arteko pentsamolde bateratu bat Iparraldea aintzinaraziko duena.\nZein erronka dira orain?\nLehenik bukatzea Elkargoak galdetu dituen hainbat lan, eta demokrazia parte-hartzailea berriz martxan ezartzea. Zenbait hilabetez berriz idatzi behar izan ziren gure estatutuak, gero izan ziren bozak, gero izan da krisi ttipi bat, Caroline Phillipsen joatea, eta Philippe Mayteren ailegatzea hiru hilabeterako, orain nire bozak… Nahiz eta egin diren gauza anitz, batzuk bazter utzi ditugu, eta berriz hasi beharko gara demokrazia parte-hartzailea plantan ematen.\nZein izan da krisiaren iturria?\nNorabide ezberdinak baziren, batzuetan pertsona istorio bilakatzen ahal direnak, eta horrela delarik ez da norabiderik eramaten ahal, ez zentzu batean, ez bestean. Gaindituko dugu, eta horren gainditzeko erarik hoberena lehendakaria aldatzea da.\nKrisi egoera dago oraindik.\nBai, baina hori itzulikatuko da. Badira bi gauza on momentu honetan: lehendakari berri bat badela eta udako oporrak badatozela. Biziki ona da bazterrak kalmatzeko, beraz, segur naiz irailean hasiko garela berriz lanean. Orain ekipoa osatua da, gaur egun den bulego osoari galdetu diot gelditzea, eta batzuei sartzea ere bai; beraz bagara batzuk lan egiteko prest, ez dut dudarik lortuko dugula krisi ttipi hori pasatzea.\n«Garapen Kontseiluan irabazi dugu independentzia zerbait ni izanik lehendakaria, Xabi Harispe izan beharrean. Ez dut fitsik bere kontra, galdetu diot presidenteordea izatea nirekin»\nUMORE ETA OLIO\n«Seaskan umore zerbait ekarri dut, eta olio pixka bat engranaje guztien aintzinarazteko»\n«Inspektoreak erakusten zigun mespretxua euskararekiko eta gure kulturarekiko; enbeia ematen zuen berarekin joka hastea»


Nor gara | Panelfisa\nPanefisan 100 urte baino gehiago daramatzagu berritzen eta finkatzeko elementuak fabrikatzen, sektorerik zailenetako batean: automobilgintzan.\nBi kontzeptu horien arteko lotura da Panelfisa-ren taldearen motibazioa: automotive + motivating. Elkartuta dagoen taldeari dagokio, honen gaitasunei, antolaketa moduari esker automobilgintzako sektorean nabarmen espezializatu dena. Sektore horrek kalitate mailarik handiena eskatzen du finkatze-sistemen arloan (estekak). Izan ere, kooperatiba izanik eta kudeaketa sistema berriarekin, bazkide langile guztiok enpresaren jabe gara.\nAutomotibazioak elkartzen gaitu,\nautomobilgintzak elkartzen gaitu.\n“Pertsonetan oinarritutako eta\nbezeroari eta eraginkortasunari begiratzen dion proiektua gara”\nbalio nagusia: pertsonak\nPanelfisan dugun balio nagusia giza taldea da, fabrikazio-prozesua lan eroso eta garapen pertsonalerako lan bihurtzen duelako. Pertsona bakoitzak bere zeregina du. 1993. urtetik kooperatiba moduan lan egiten dugu, eta 2011. urtetik, Harreman Estilo Berria (NER) dugu. Horrela, hierarkiatik, guk geuk kudeatutako talde-lanera pasa gara, non bakoitzak eta taldeak bere erantzukizuna duten.\nPertsonengan konfiantza dugu\nNER Group elkarteko kide gara eta talde honek pertsonengan oinarritutako antolaketa estiloa eta bezeroarenganako orientazioa sustatzen du. Bestalde, eraginkortasunak eta nazioartekotzeak ere badute bere garrantzia. 2013. urtean NER Group osatzen duten erakundeek 300 milioi euro baino gehiago fakturatu zituzten urte hartan, eta dagoeneko 60 herrialde baino gehiagotan aurkitzen dira.\nNer Group taldean: Harreman-estilo berria bultzatuz\nPanelfisan badakigu gure jarduerak gizarte, ekonomia eta ingurumenarekin loturiko ze ondorio dituen. Hori dela eta, erantzukizunaren etikan oinarrituz jarduten dugu, pertsonak errentagarritasunaren gainetik jarriz. Gure ingurunea babesten saiatzen gara, teoriatik gertaeretara pasatuz. Izan ere, emaitzen %2,5 eta pertsonen denboraren %2 gizarte-jardueretarako erabiltzen baitugu, NER Group taldearen bitartez.\nGiza garapen, bidezko garapen eta garapen iraunkor baten alde\neraginkortasuna eta kalitatea\nPanelfisa osatzen dugun guztiok taldean egiten dugu lan, helburu beraren norabidean: bezeroaren beharrak asetzeko xedea dugu, irtenbidea, zerbitzua eta kalitatea eskainiz. Emaitza hori lortzeko, etengabe lantzen ditugu sormena, eraginkortasuna eta pasioa.\nBezeroaren beharrak asetzeko diseinatutako produktua\n3.000.000 € berrikuntzan\n20 HERRIALDE (% 70) baino gehiagotara esportatzen dugu\nPanelfisa Mex fabrika berria


Juan Mari, zoritxarrez 30.a | Iritzia | Berria\nJuan Mari, zoritxarrez 30.a\nHaimar Altuna eta Jokin Urain - Preso ohiak eta Sortuko kideak\nEspetxearen atzamarrak gehiegitan urratu gaitu, gehiegitan samindu eta sumindu gaitu, eta oraingoan, beste behin, nahiz eta ez izan zuzenean espetxeren batetik datorren berria, Juan Mari Maizkurrena preso ohi hernaniarra zendu dela jakin dugu. Urtarrilaren 5ean hil da, 66 urte zituela. Zazpi urteko espetxe zigorra bere gaixotasun larriagatik etenda kaleratu zuten, Palentziako Dueñasko kartzelatik, 2017ko ekainaren 29an. Auzitegi Nazionaleko Sala epaileak eten zion ezarritako zigorra, bere gaitzaren larritasuna nabarmen egin eta sendagileek ikusi ondoren. Baina gaixotasuna oso garatua zuen atzeman ziotenerako, atzeraezina eta sendaezina izateraino garatua. Aipatu behar da, gainera, eta salatu ere bai, Maizkurrena bera izan zela gaixotasun larria zuelako askatu zuten azken presoa, beste batzuen askatasuna behin eta berriz ukatu baitute, kasu horietan ere gaixotasuna aski larria eta sendaezina izan arren.\nEspetxean bertan edo espetxetik gaixotasun sendaezinarekin kaleratuta hil den 30. presoa izan da Juan Mari. Gaixotasuna areagotu egiten du espetxeak; espetxeko bizi baldintzek eta sendatzeko beharrezkoak diren arreta eta ingurunea ez eskaintzeak gaixotasunaren aspekturik txarrenak areagotzen dituzte. Modu horretan, gaixotasuna zigor gehitua bilakatzen da espetxean; gaixorik den presoa espetxean mantentzea espetxe politika krudel eta gizagabea da, are gehiago baldintza horietan bizi beharrak bere osasunari zelako kaltea eragiten dion jakinik. Behin eta berriz ikusi dugu espetxeak eta gaixotasunak biak bat eginik erasotzen dietela euskal preso politikoei, besteak beste kalte hori eragiteko asmoz luzatzen zaizkielako espetxealdiak eta ezartzen zaizkielako bizi baldintzarik zailenak, urrunketa eta isolamenduarekin batez ere.\nAzken urteetan ikusi dugu nola, euskal preso politikoen kopurua murrizten joan den arren, handitzen joan den gaixotasunen bat dutenen kopurua eta, horien artean, gaixotasun fisikoei gaixotasun psikikoen kasuak gehitu zaizkie modu oso kezkagarrian. Azpimarratu behar da, bide batez, azken urteetan gero eta espetxealdi luzeagoak jasaten dituztela euskal presoek, hainbat kasutan isolamendua ere oso luzea dela, eta kartzelaren aspekturik kaltegarrienak gehitzen zaizkio, modu horretan, gaixotasunari.\nEz dugu ahaztu behar 23 direla gaur egun gaixorik diren euskal preso politikoak (nahiz eta horietako bi etxean espetxealdi arinduan egon), eta preso horietako batzuen gaixotasunak oso larriak direla, zenbait kasutan sendaezinak. Ez dugu ahaztu behar gaixorik den edozein pertsonak behar duela arreta berezitua, eta ingurune egokia behar duela sendagaiez gain, are gehiago gaixotasuna larria edo sendaezina denean. Eta, zoritxarrez, ongi dakigu zelakoa den euskal preso politikoei orokorrean eta gaixorik direnei bereziki eskaintzen zaien ingurua. Ezin da ahaztu, gainera, euskal presoei oro har espetxealdi luzeak betearazten dizkietela; badirela beren bizitzaren erdia espetxean daramatenak, euskal presoetako askok adin handia dutela, eta gaixorik diren presoek ere urte kopuru handia daramatela kartzelan eta kartzelaldi luzearen eragina nabarmena dela beren osasunean.\nBukatu berri den 2018ko urte honetan zehar kardiopatia larriengatik urgentziaz ospitaleratu behar izan dituzte gaixotasun larriak dituzten Josetxo Arizkuren, Mikel Otegi eta berrikiago Txus Martin euskal preso politikoak. Izen publikoen zerrendan ageri ez den beste euskal presoren batek agerraldi psikotikoa jasan duela ere jakin dugu. Oso kezkatzen gaituen egoera konplikatuak dira, ezin dugulako ahaztu bihotza kuzkurtu zitzaigula Kepa del Hoyo eta Xabier Rey espetxean hil zirela jakin genuenean, eta berriro estutu zitzaigun espetxealdi malgutuan etxean zegoen Belen Gonzalez hil zela jakitean. Orain, beste behin, itomen horrek harrapatu gaitu zu ere gaixotasunak gure artetik eraman zaituela jakitean, Juan Mari.\nArgi eta itzalen bide horretan, azken urteotan (2017) Oier Gomezen eta Juan Mari Maizkurrenaren zigorren eteteak ezagutu ditugu, baina 3/2017 instrukzio penitentziarioa, heriotza instrukzioa zinez, ezartzen ere ikusi dugu. Euskal preso politikoak gaixo egon arren beren bizitzaren azken bi hilabeteetara arte ez askatzeko egin zuten instrukzioa, eta irizpide horrek ezin argiago erakusten du zelako zitalkeriarekin jokatu duten eta oraindik jokatzen duten. Instrukzio berri bat ezarri du orain espainiar Gobernuak, baina orain artean izan duten jokabidea gainditzeko ez da aski beste instrukzio bat abian jartzea; gizabidezko irizpidea modu efektiboan ezarri eta gaixorik diren euskal preso politikoak berehala kaleratu behar dira. Kalean, etxeko eta lagunen artean, maite dituztenen artean soilik aurki dezakete beren osasunarentzat egokia den ingurunea eta arreta.\nGogora ekarri behar dugu euskal preso politikoen esparruan gaixoen askatasuna lehentasunen artean aldarrikatzen dugula, urgentziaz eta berehala gauzatu beharreko beste hiru gaiokin batera: hurbilketa, beste estatuetan betetako zigorrak espainiar estatuan betetakoekin batzea eta lehen gradu penitentziarioa gainditzea. Preso guztiak gure artean izatea dugu erronka, eta lehen-lehenik gaixorik direnak, beraiena delako egoerarik larriena, atzeraezina zaiguna. Etxean eta bizirik nahi baititugu, eta ezin dugu onartu preso gaixoengan mendeku hartzen duen espetxe politikarik, are gutxiago haien eta beren senideen sufrimenduarekin ase nahi duen gizarterik. Preso politikorik gabeko etorkizuna nahi dugu geure herriarentzat.\nHorregatik guztiagatik hain zuzen, larunbat honetan, urtarrilaren 12an, bai Baionan eta bai Bilbon, ozen aldarrikatuko dugu Orain presoak! eta larriki gaixo dauden presoak etxera. Baina bezperan, urtarrilaren 11ko iluntzeko 19:30ean, Hernaniko Gudarien plazatik abiatuko den manifestazioarekin eta ekitaldi xume batekin emango dizugu azken agurra, Juan Mari. Agur eta ohore!


Plaza dantzen susperraldia eskualdean — dantzan.eus\nHemen zaude: Hasiera › Hemeroteka › Plaza dantzen susperraldia eskualdean\nPlaza dantzen susperraldia eskualdean\nZumarragako Udalak 2000. urtean antolatu zuen lehenengoz ikastaro hau. Eskolak emateko, Juantxo Urbieta bergararrarekin jarri zen harremanetan. Egun, honi, bere alaba Janirek laguntzen dio. Izan ere, Udalaren ekimenak sekulako arrakasta izan du eta, urtero, 50 bat lagunek parte hartzen dute.\nAurten, urriaren 7an hasiko dira eskolak. Izena emateko, Zumarragako udaletxeko Kultura zerbitzura jo behar da. Aldiz klaseak Ispilla kiroldegian izango dira, larunbatetan, 17.30etik 20.00etara. Oraingoz, zazpi parte-hartzaile berrik eman dute izena. Hauekin batera arituko den bat Xabier Barriola beteranoa dugu. Barriolak duela lau urte eman zuen izena lehenengoz, hainbat arrazoi direla medio. "Ariketa bezala oso ondo dago eta, gainera, gure dantzak direnez, gurea da ikasteko eta mantentzeko ardura".\nBarriola musikaria da, baina dantzan ere ondo moldatzen dela dio: "Orain arte dantza eginaraztea tokatu zait eta, orain, ni naiz dan-tzaria. Ariketa gogorra da, eusko-aerobic deitzen diot". Sasoia mantentzeko ezik, lagunak egiteko ere aproposa da: "Oso giro ona dugu".\nHala izanik, ikastarotik kanpo ere elkartzen dira: dantza txapelketan erakustaldia eskaintzen dute, igandean Urretxuko karroza desfilean parte hartu zuten... "Gure lana erakusteko eta jendea animatzeko, erakustaldiak egiten ditugu. Ea jende gehiagok izena ematen duen!".\nZumarragan 50 eta Legazpin 20\nLegazpiko Sustraiak taldearen plaza dantzen ikastaroan ere jende askok parte hartzen du. Legazpiarrek iaz antolatu zuten lehenengoz ikastaro hau eta, Aitor Mantxolak esan duenez, "oso gustura" daude: "Espero baino harrera hobea izan zuen: 20 lagun inguruk parte hartu zuten eta harrituta gelditu ginen. Gainera, adin guztietako jendea etorri zen: gazteenak zazpi urte zituen eta helduenak, berriz, 40 bat. Oso gustura gaude, guztiak gogo handiz etorri baitziren".\nLegazpiarrek ez dute erakustaldirik eskaintzen. "Eskoletara etortzen direnak, ez dira, gero, derrigor plazara irteten. Dena den, askok, inauterietako eta jaietako ikastaroetan ere izena eman dute". Mantxola ez da dantza hauek modan daudela esatera ausartzen, baina zaletasunak gora egin duela dio: "Lehen baino jende gehiago aritzen da".\n2006-2007 ikastaroa hastear da eta herritarrak parte hartzera animatu nahi ditu: "Ez dira dantza zailak eta ondo ikasi dituzte. Garrantzi-tsuena lotsa galtzea da".\nLehen eskola larunbat honetan izango da: Sustraiak dantza taldearen lokalean, 17.00etatik 18.30era. Informazio gehiago lortzeko kultur etxera jo daiteke. "Izena ematea derrigorrezkoa ez denez, larunbatean azaltzearekin nahikoa da, ez dakigu ziur zenbat jende etorriko den. Dena den, hamar batek parte hartzeko asmoa azaldu dute jada", dio Aitor Mantxolak.


Altsasu institutuko ikasleak Sakanako lan mundura hurbiltzen - Sakana - Guaixe.eus\nAltsasu institutuko ikasleak Sakanako lan mundura hurbiltzen\nGuaixe 2019-06-25 10:07\nBigarren urtez Altsasu institutuko 3. eta 4. DBHko ikasleak Sakanako langileekin kontaktuan jarri dira Guraso Elkarteak joan den urtean egindako proposamenari helduz.\nHelburua hainbat lanbideren ezagutza eta formakuntzaren inguruan hausnartzea izan da. Izan ere, 3. eta 4. DBHko ikasleak erabaki garrantzitsuak hartzeko unean daude ibilbide akademikoari dagokionez.\nEskuzabalik hartu dituzte ikasleak lantoki guztietan; Guaixe, Etxegabeen aterpea, Aita Barandiaran adinduen egoitza, Sakanako Mankomunitatea eta Cocinas Lacunza izan dira ateak ireki dituztenak. Lanbide horien oinarrian pertsonak daudela nabarmendu dute guztiek, beti hobetzeko ahaleginean, etengabeko berrikuntza eta formakuntzan.\nLanpostu bakoitzean duten formakuntza akademiko eta profesionala azaldu diete, eta ikasketa ibilbide bakoitzak irekitzen dituen ateak zehaztu. Denek azpimarratu dute norbanakoaren interesek eta motibazioak lanean asko eragiten dutela. Eta lanean, ikasketetan bezala, talde lana ezinbestekoa dela adierazi dute.


Podcastak.eus en Apple Podcasts\n2017ko abenduaren 3an, euskararen nazioarteko egunean, abian jarri da ofizialki Podcastak.eus, euskarazko podcastak biltzen dituen webgunea. Webgune honek era beran podcast hau du eta bertan euskal podcastingaz arituko gara, egun dauden podcastak ezagutzera eman, protagonistekin elkarrizketak egin, podcasta zer eta nola goza daitekeen azaldu, nola sortu,... finean esparru honetan ere euskararen\n5.0 • 2 valoraciones\n2 DE ABR. DE 2021\n#12 Podcastak.eus: ahots plataforma berriak\nAhots plataforma berriak\nSaio berri honetan, Podcastak.eus-en 12. honetan, ahots plataforma berriak zein diren eta podcasten munduan eraginik izan dezaketen ala ez aipatzen dugu. Horretaz gain, euskaraz ekoiztu eta Podcastak.eus-en azken hilabeteetan bildutatako saio kopuruak errepasatzen ditugu.\nSaio laburra, baina espero dugu zuen interesa pizteko modukoa izango dela. Eta ez ahaztu edonolako iruzkinik baduzue, gugana helaraztea.\n🎧 Entzun podcasta\nPodcastak.eus podcastak: webgune honetako podcasta duzue. 2017ko abenduaren 3an abiatu da proiektu hau, bai webgunea baita podcasta bera ere. Proiektuaren helburu nagusia euskarazko podcastak bultzatzea da.\n3 DE MAR. DE 2021\n#11 Podcastak.eus: Xabildua\nHamaikagarren saio honetan gonbidatu bat ekarri dugu: Xabier Unanue, Xabildua podcast berriaren sortzailea. Ezaguna egingo zaizue izena Euskadi Irratian bere ahotsa izan baikenuen entzungai. Orain beste zereginetan, xabildua.eus webgunea kudeatzen du eta bertan, pandemia garaian hasita, teknologiaren inguruko podcastak ekoizten hasi zen.\nSeguru interesgarri egiten zaizuela elkarrizketa!\n1 DE FEB. DE 2021\n#10 Podcastak.eus: Baleafunk eta Pocket Casts\nPodcastak.eus-en 9. saioan egindako zenbait analisiren harira, saio berri honetan Baleafunk, gure podcast audioak gordetzeko iametzaren ekimen berriari begirada bat ematen diogu, eta entzule moduan, Pocket Casts aplikazio-zerbitzuari eta zergatik uste dugun berau mantentzea garrantzitsua izan daitekeela.\n2 DE ENE. DE 2021\n#9 Podcastak.eus: Amarauna saioan esandakoak errepasatzen\nDenbora luzearen ondoren, 9. saio honekin bueltatzen gara. Alde batetik, Aizu! AEKaren aldizkarian elkarrizketa egin didatela aipatzen dut, bete bestetik, Euskadi Irratian aipamena izan duela Podcastak.eus-ek. Igandeko Amarauna saioko Digi-atalean agertu gara zeharka bada ere, 2020k abenduaren 27an aireratu zen saioan. Horregatik, egoki iruditu zaigu solasaldi horretan podcast honen bidez parte hartzea.\nSolasaldian Gorka Otaegi aurkezleak Oier Aranzabali elkarrizketa egiten dio podcastaren industriaren inguruan bereziki. Jorratzen diren gai nagusien artean egungo podcasten egoera eta batez ere monetizazioaren ingurukoak dira. Maite Goñi eta Joxe Rojasek ere beraien pintzeladak uzten dituzte, eta neu, atrebentziaz akaso, esandako zenbait konturen inguruan nire iritzia gehitzen dut.\nAireratu zen irratsaioa osorik esteka honetan duzue entzungai.\n#8 Podcastak.eus: audioa prestatu ondoren zer?\nHitz eman moduan, epeak laburtuz, hemen duzue 8. saio berri hau. Bertan behin gure podcasta, gure audioa grabatu ondoren, zer egin beharko genukeen kontatzen dut: non gorde eta nola eman “irteera” sortu berri dugun audio horri.\n25 DE ABR. DE 2020\n#7 Podcastak.eus: podcasta grabatzen\nSaio honetan podcasta grabatzeko guk zer erabiltzen dugun kontatuko dizugu, bai gailuak, bai softwarea. Hauek dira aipatzen ditugunak:\nHardwarea: Macbook Air, Behringer XENYX Q802 mahai nahasgailua, Behringer XM8500 mikroa eta Samson Q2U mikroa\nSoftwarea: Garage Band, Skype, Ecamm, Audacity eta Hindenburg Journalist\nTop podcasts de Cultura y sociedad\nThe Wild Project\nHistoCast, podcast de Historia\nMás formas de comprar: encuentra un Apple Store o un distribuidor cerca de ti. O llama al 900 150 503.


Dardozaleen topaketa egingo dute igandean, Orioko Balea jatetxean - Orio - Karkara.eus\nDardozaleen topaketa egingo dute igandean, Orioko Balea jatetxean\nKarkara 2020-01-11 10:00\nEgun osoko topaketa izango da, eta bi txapelketa jokatuko dituzte horren barruan: goizean bakarkako txapelketa, eta arratsaldean bikote itsuen arteko dardo txapelketa.\nLurraldeko dardozaleak Orion bilduko dira igandean, Connection Dartsek Balea jatetxean antolatutako topaketan. Egun osoko jardunaldia izango da, eta horren barruan bi txapelketa antolatu dituzte: goizean bakarkako txapelketa jokatuko dute, eta arratsaldean bikote itsuen arteko dardo txapelketa. Horrez gain, dardozaleen bazkaria ere egingo dute, jokalariek elkar ezagutu eta harremanak estutzeko.\nHurrengoa da igandeko egitaraua:\n-09:30ean, bakarkako txapelketako izen-ematea irekiko dute.\n-10:00etan, bakarkako dardo txapelketa hasiko da.\n-14:00etan, dardozaleen bazkaria egingo dute.\n-17:00etan, bikote itsuen txapelketako izen-ematea irekiko dute.\n-17:30ean, bikote itsuen txapelketa*.\n*Bikote itsuen txapelketan parte hartzen duten jokalariek zozketa batean parte hartzeko zenbakia lortu dute. Hala, martxoaren 13tik 15era Portugalen jokatuko den Casino Nazioarteko Dardo Liga jokatzeko bi lagunentzat txartela eta bidaia eskuratuko ditu saridunak.


Kalean da Mutriku Futbol Taldearen historia laburbiltzen duen aldizkaria - Lea-Artibai eta Mutrikuko Hitza : Lea-Artibai eta Mutrikuko Hitza\nKalean da Mutriku Futbol Taldearen historia laburbiltzen duen aldizkaria\nMutriku Futbol Taldeak 75. urteurrena ospatzeko askotariko ekintzak egin ditu azken hilabeteotan, eta hori guztia borobiltzeko taldearen ibilbidea jasotzen duen argitalpenaren aurkezpena egin dute gaur [uztailak 19] Zabiel kultur etxeko areto nagusian.\nMutriku Futbol Taldeko hainbat ordezkari eta Joseba Palenzuela alkatea aldizkaria esku artean\nTalde zuri-urdinarentzat urte garrantzitsua eta berezia izanik, klubaren ibilbidea era oso laburbilduan jaso du Joxe Mari Ulazia Ibarzabalek Mutriku FT-75 urte 64. orrialdetako aldizkarian. Aldizkarian, hain zuzen ere, taldearen iraganaren zein gaur egungo egoeraren errepasoa egiten ahalegindu dela azpimarratu du Ulaziak. Aitortu duenez, azken hilabeteak buru-belarri ibili da aldizkaria prestatzen.\nTaldearen historiaren errepasoa egiteko, besteak beste, hamarkada bakoitzean taldearen parte izan diren jokalari esanguratsuenak edo aipagarrienak elkarrizketatu ditu Ulaziak. Horiekin batera, taldearekin harreman zuzena duten beste hainbaten kontakizunak ere ageri dira. Balda Illarramendi, Jose Inazio Urkiri, Eduardo Maidagan, Mikel Etxarri, Juanito Larreina, Jose Luis Arrizabalaga Sabino, Paco Lopez, Pedro Mari Lezertua, Aitor Idoeta, Andoni Esnal, Jagoba Arrasate, Jose Luis Basurko Anzarda, Jose Luis San Martin, Bittor Mujika, Jordi Uranga, Mikel Mugerza, Edurne Burgoa, Ander Prieto Mutxur, Asier Illarramendi, Leire Elezagarai, Igor Elezagarai Txaparro-ren oroitzapenak, bizipenak, pasadizoak… jaso dituzte.\nAldizkarian jaso dituzten elkarrizketekin osatuta, gainera, dokumental motz bat ere prestatzen ari direla aitortu du Ulaziak. Dokumentalari buruzko hainbat zertzelada ere eman ditu. “Orain momentuan bideoa editatzen ari gara. Denboraldi berria hasi aurretik ordu erdi inguru iraungo duen dokumentalaren aurkezpena egiteko asmoa dugu”.\nMutrikuko harrobian hazi, eta 1. mailako eta 2. mailako taldeetan jokatu dutenen zerrenda ere osatu dute. “Gutxienez, 17 jokalari heldu dira liga profesionaletan jokatzera”. Eta horien artean, Libertadores Kopa jokatu zuen Juan Manuel Basurko Ulaziaren ibilbide bitxia ere nabarmendu dute. Klubak eduki dituen zuzendaritza talde guztiak sartzea ezinezkoa izango zela ikusirik, bestalde, 75 urte horietan izandako presidenteen zerrenda ere jaso dute “aitortza modura”, argazki eta guzti.\nBelar artifizialeko San Migel futbol zelaiari buruzko kapitulu berezia eskaini diote, eta etorkizuneko zelai berriko proiektuaren hainbat irudi ere sartu dituzte. Aldizkaria dozenaka argazkiz osatua dago, eta azpimarratu dutenez, aipagarrienak sartu ahal izan dituzte. “Milaka argazki ezin dira 64 orritan sartu”. Besteak beste, maila ezberdinetako taldeen argazkiak, Baurdor-era egindako irteerak eta 75. urteurrean egin dituzte ekintzen hainbat irudi batu dituzte. Zendutako klubeko kideek ere leku berezia betetzen dute aldizkariaren kontrazalean. Bazkidetzak duen garrantziaz jabeturik, gainera, bazkide egiteko amua bota diete herritarrei, azken orrialdeetan.\nEkitaldiaren amaieran bertaratu direnei aldizkariaren ale bana eman diete opari. Futbol taldeko ordezkariek azpimarratu dutenez, aldizkaria doan banatuko dute etxerik etxe, Malen jaiak amaitu ondoren.


Revolving txartela duzu? Horrela erreklamatu dezakezu | Consumer\nErabil dezakezu zure revolving-eko UTBa % 18-19 baino handiagoa bada, eta, gainditzen ez badu ere, produktuaren komertzializazioan gardentasun falta egon badaiteke.\narabera: Igandea, 2020ko maiatzaren 31\nRevolving txartela baduzu, jakin nahi duzu agian erreklama dezakezula interes usurarioak kobratzeagatik. Eta, betiere, hori egiten saiatzea, merkaturatzean gardentasunik ez dagoelako. Hori horrela da Auzitegi Gorenak martxoaren 4an emandako epaiaren ondoren. Hemendik aurrera, txartel horiek merkaturatzen dituzten entitateek beren kontratuak aldatu beharko dituzte eta Espainiako Bankuaren argitalpenei egokitutako interesak aplikatu. Halaber, espero diren eskari-kopuruaren ondorioak onartu beharko dituzte. Artikulu honetan aurkituko duzu nor eta nola erreklamatu daitekeen, eta zer lortuko duzun zure erreklamazioak aurrera egiten badu.\nZer da revolving txartela eta nola eragiten dit?\nRevolving txartela, berez, txartel baten bidez gauzatzen den kontsumo-kreditua da. Kreditu-muga jakin bat dago, epeetara itzultzen dena, hileko kuota finko batekin.\nKontsumitzailearen panazea dirudi, baina txartel-mota horrek kreditutik eta interesen ordainketatik eratorritako zorra hilero berritzea dakar, neurriz gainekoak izaten baitira… eta, gainera, erabileratzat har daitezke!\nTxartel hauetako bat baduzu, jakin nahi duzu agian erreklamatzeko aukera duzula. Martxoaren hasieran emandako epai batek aldatu eta zabaldu egin zituen Auzitegi Gorenaren 2015eko epai batetik indarrean zeuden produktu horien balorazioak. Azken erabaki judizialak “zehazten du zer erreferentzia-interes hartu behar den kontuan” kontratu bakoitzean, eta “noiz ulertuko den aplikatutako interesa usurarioa dela”, Estel Romero Sanahuja Mirandaren abokatuak azaldu duenez, zeina aditua baita banku-zuzenbidean eta revolving txarteletan.\nAuzitegi Gorenak 2015erako ireki zuen atea hau zen: “produktu honen deuseztasuna, bere interes handiengatik, diruaren ohiko balioa baino askoz handiagoa, Azkarate Legean oinarrituta (harreraren errepresioa)”, dio José Ignacio Antolínek, Banku Zuzenbidean adituak diren abokatu eta prokuradoreen Elkarteko legelariak.\nInteresa neurrigabea den ala ez erabakitzeko, ezinbestekoa da jakitea zer kontsumo-krediturekin alderatu behar zen revolvinga. Eta Gorenaren epai horretan —epaitegiko kasu zehatzaren kontsumitzaileari arrazoia ematen dion arren—, erakundeek eta Espainiako Bankuak eskatu bezala, konparazioa kreditu-txartelen multzoarekin (gehi garestiak) egitea ezartzen du, eta ez kontsumorako kredituekin, oro har. % 18-19ko UTBko zenbatekoak hemendik aurrera baliozkotzat jo daitezkeela adierazi du, “ez, ordea, nabarmen handiagoak, epaia eman zen txartelarenak bezalakoak, % 27koak baitziren”.\nZer esan nahi du kontsumitzailearentzat?\nEpaiak, Antolín-ek dioenez, bi alderdi ditu kontsumitzaileentzat:\nUTB murriztua duten txartelen deuseztasuna erreklamatu nahi duten kontsumitzaileentzako ezezkoa.\nBat berri ona. Nahiz eta Auzitegi Gorenak ez duen ebazten baliogabetasunaren auziari buruz, amortizazio-metodoa gardena ez delako (ez delako planteatu), horri buruzko iritzia ematen du eta aukera ematen du kreditu horiek arrazoi horrengatik baliogabetzeko. Beraz, % 18-19ko UTBdun txartelen deuseztasuna erreklamatzeko aukera egongo da, baina produktuaren komertzializazioan gardentasunik eza oinarri hartuta, ez baitziren behar bezala azaldu revolving metodoaren ondorioak eta kostuak.\nNork egin dezake erreklamazioa?\nRomerok dioenez, “txartela kontratatzeko egunean Espainiako Bankuak argitaratutakoa baino interes handiagoko revolving txartela (UTB) sinatu duten” kontsumitzaile guztiek erreklama dezakete.\nHori bai, kontuan hartu behar da “erreklamazioaren arrakastaren bideragarritasuna askoz handiagoa izango dela produktuak %25etik gorako UTBa badu”, dio Antolínek. Hala ere, UTB baxuagoa duten txartelen gaineko erreklamazioak ez daudela bideragarritasunetik salbuetsita gaineratu du, “baina kasua aztertu beharko litzateke”.\nNola erreklamatu revolving txartel baten truke?\nErakundearekiko judizioz kanpoko erreklamazioa ez dago sobera zure bankuarekin akordio bat lortzeko, “praktikan gutxitan gertatzen bada ere”, dio Antolínek. Hori erabakitzen baduzu, zuzenean egin dezakezu, edo abokatu-bulego batera joan, Romerok behar du. Hau beharko duzu:\nBanketxeari kontratuaren kopia eskatzea.\nOrdainagiri guztiak izatea.\nJudizioz kanpoko erreklamazioa egin ondoren, entitateak ados jarri nahi izan ez badu, demanda aurkeztu behar duzu.\nKomeni da argitzea “txartelaren deuseztasun-deklarazioa justizia-epaitegietan bakarrik lor daitekeela”, dio Antolínek. Horretarako, gomendagarria da:\nErreklamazioaren bideragarritasuna aztertuko duen abokatu batengana jotzea. Gainera, prokuradore baten zerbitzuak kontratatu behar dira.\nDagokion demanda sustatzea dagokion lehen auzialdiko epaitegian.\nZer lor dezaket?\nDeuseztasun adierazpenak prestazioak elkarren artean itzultzea dakar, eta horrek zera dakar:\nItzuli gabeko edo erabili gabeko kapitala itzuli behar dio bezeroak erakundeari.\nEntitateak txartelaren bizitza osoan kobratutako interes, komisio eta gastu guztiak itzuli beharko dizkio bezeroari, eta horrek kopuru handiak ekar ditzake kontratazio zaharrak direnean. Gainera, kopuru horiei gehitu behar zaizkie legezko interesak, gaur egun urteko % 3an finkatuak daudenak.\nKontuz! Iraultza izan dezakezu jakin gabe\nIzan al dezakegu iraultza bat jakin gabe? "Bai, erakunde guztiek baitituzte horrelako txartelak", adierazi du Estel Romerok, Sanahuja Mirandaren abokatuak eta banku-zuzenbidean eta revolving txarteletan adituak.\nMartxoaren 4ko epaiaren ondorioz, kontsumitzaile askok zalantza egiten dute berea izango ote den. Bat duzun jakiteko, txartelaren kontratua irakur dezakezu. Revolving izango da "kuota finkodun ordainketa atzeratua" terminoak baditu. Hala izango da, halaber, zure txartelagatik kuota finko bat ordaintzen baduzu, erabili duzun ala ez, edo hilero zenbat erosi duzun kontuan hartu gabe.\nTxartelen amaiera da? Gailu horiek erretiroa hartu nahi dute


santa ageda + berbalagunon afaria – Egizu elkartea\nsanta ageda + berbalagunon afaria\nOtsailaren 4an Santa Ageda bezpera Algortan ere ospatuko dugu, ALBE Algortako Bertsolari Eskolakoekin batera. Aurretik entsaio pare bat egingo ditugu: bihar, urtarrilaren 31an, eta otsailaren 3an 20:30etan Aldai Patronatuan elkartuko gara. Animatu, bakarrik etorri nahi ez baduzu, gonbidatu berbalagunen bat!\nOtsailaren 4an, herriko kaleetatik kantatu eta gero Berbalagunok afaltzera joango gara, Berangoko La Palmera jatetxera gaueko 22:00etan. Berbalagun taldean oraindik ez baduzu komentatu, hurrengo bileran ez ahaztu, ederto pasako dugu!\nEgizu Getxo Euskaldun elkartea2006-01-30T21:33:00+01:002006-01-30|berbalagunok|0 Comments


Katuaren zoriontasunaren dieta ere badago! | Consumer\nKatuaren zoriontasunaren dieta ere badago!\nHaragia eta arrain freskoak bezalako elikagaiek felidoen gogo-aldartea hobetzen dute, eta estresa gutxitzen dute; zientzialariek, berriz,\nEgilea: Eva San Martín 2015-ko maiatzak 25\nElikadurak gizakien gogo-aldartea aldatzen du, baina baita animaliena ere. Izan ere, zoriontasunaren dieta ez da pertsonentzako baliozko errezeta. Zientzialariek diotenez, elikadurak katuen (eta txakurren) zorionean ere eragina du. Artikulu honetan, elikagaiek maskota horien zoriontasunari nola eragiten dioten zehazten da: zergatik, haragi eta arrain freskoek estres felinoa gutxitzen dute, atsedena hobetzeaz gain, eta katulurik gabeko katuentzako esnea, berriz, antsietatea gutxitzen lagun dezake.\nIrudia: Matt Gillman\nKatuaren zoriontasunaren dieta, existitzen da!\nDuela hamarkada batzuk, janariaren eta zoriontasunaren arteko harremana aztertzen da. 80ko hamarkadaren erdialdean, Massachusettseko Institutu Teknologikoko zientzialariak (AEB) gerezi batzuek giza gogo-aldarteagatik egin zitzaketen onurak azaldu zituzten. Fruta horren estresaren aurkako bertuteak, berriz ere, European Journal of Nutrition delakoak jaso zituen 2011n. Zientzialariek, oraingo honetan, esaten zuten aniztasun morelloren gereziak edo monmorency delakoa hobetzen dutela, melatonina-mailak igotzeko gai direlako, eta horrek atseden hartzen eta antsietatea saihesten laguntzen du.\nBaina elikadurak ez du pertsonen zoriontasuna bakarrik aldatzen: katuak (eta txakurrak) ere zoriontasunaren dietaren eraginpean daude, zientzialariek ziurtatzen dute. Bartzelonako Unibertsitate Autonomoko Albaitaritza Zerbitzuko albaitari-talde batek aztertu du nola eragiten dieten janariek eta elikadura-ohiturek felidoen pozari.\nOndoren, ondorio nagusiak eta hiriko katuak zoriontsuago egiteko hainbat trikimailu aurkeztuko ditugu elikaduraren laguntzaz.\nTriptofanoa: felido umore onaren aminoazidoa\nTriptofanoa izaki bizidunen proteinak, besteak beste felidoak, eratzeko funtsezko 20 aminoazidoetako bat da. Maskota horiek elikaduraren bidez lortu behar dute molekula txiki hori; izan ere, triptofanoa animalia-jatorriko proteina ugariko janarietan egoten da, hala nola arrautzak, esnea, haragia eta arraina, baita soja bezalako zerealak ere.\nSekretua da triptofanoak laguntzen diola katuen gorputzak serotonina sintetizatzen; neurotransmisore funtsezkoa da, loari eragiten diona, estresa gutxitzen duena eta apetituaren kontrola hobetzen duena. “Felidoen odolean serotonina-kantitate baxuak izateak zerikusia du jokabide oldarkorrak areagotzearekin, eta alderantziz: triptofanoa irentsi egiten da, dietaren bidez, katuaren estresa murriztu egiten da, eta lurraldetasun-arazoak direla eta, haren antsietatea gutxitu”, dio Valentina Marotti-k, elikadurari eta felinaren zoriontasunari buruzko azterketa honen egilekide. Beraz, ez da kasualitatea katuentzako gero eta elikagai komertzial gehiago triptofanoen gehigarriak izatea, felidoen estresa murrizteko.\nKatuentzako esneak, estresaren aurkakoak?\nEsnea elikagai arriskutsua izan daiteke gehiegi hartutako katuentzako. Hori gertatzen da, batez ere, animalia horiek laktosarekiko intolerantzia dutenean, arazo ohikoagoa izaten baita felidoen artean baino. Hala ere, laktosa gutxiko katuentzako esneak, aniztasun dietetikoa areagotzeko irtenbide bat dira.\nGainera, horiekin felidoen zoriontasuna areagotu daiteke. “Katuetan esnearen digestioa dela eta sortzen den alfa-casozepinak antsietatea murriztu dezake maskotetan, bai harburuetan, bai feloetan”, diote zientzialariek. Albaitari horiek, beraz, katuentzako esnea gomendatzen dute, estresarekin eta antsietatearekin lotutako arazoak tratatzeko.\nZer ikasi duzu katuen elikagaiei eta zoriontasunari buruz? Zure esperientzia iruzkinen atalean parteka dezakezu. Eskerrik asko!\nKatuen gainean gehiago irakurri. Jarraitu zure egileari, Eva San Martíni, Twitter-en: @ evasanmartinf-a .\naholkuak gatos felices-eu katuen elikadura katuentzako janaria


Txikipedia:Mexiko - Wikipedia, entziklopedia askea.\nMexiko Amerikako kontinentean dagoen herrialde bat da; zehazki, Ipar Amerikako hegoaldean dago, Ozeano Barearen eta Ozeano Atlantikoaren artean. Iparraldean Ameriketako Estatu Batuak ditu eta hegoaldean Guatemala. Mexikoko hiriburua Mexiko Hiria da, munduko bigarren hiririk populatuena.\nMexikoko hizkuntza ofiziala gaztelania da eta biztanleriaren %98k hitz egiten du. Hala ere, biztanleriaren %6,5 beren jatorrizko hizkuntzetan ere mintzatzen da. Guztira 65 mintzaira indigena daude. Hedatuena nahuatla da.\nMexiko 31 estatutan banaturik dago. Estatu populatuenak hurrengoak dira: Mexiko, Mexiko Hiria, Veracruz eta Puebla.\nNahuatla azteken hizkuntza izan zen, baina Amerikaren aurkikuntza ostean, 1521ean, haren erabilera gutxitu egin zen. Dena den, gaur egun, indigenen hizkuntzen artean erabilena da, 1,6 milioi hiztun inguru ditu eta.\nMexikon maien eta azteken hiri zaharrak daude. Maien oso hiri ezaguna Chitzen Itza da..\nOrriaren azken aldaketa: 1 abendua 2021, 11:18.


Baserriko lanak - Ahotsak.eus\nBaserriko lanak
14 urte arte eskolara joan zen. Etxean beti lanean. Soroetan noiz eta zer ereiten zen azaltzen du. Neguan ikatz apur bat egiten zuten. Udaran belar ihartzea izaten zen. Simaurra egiteko garoa ere batzen zuten.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-053-016 kodeko bideoa nahi duzula aipatzea: ahotsak@ahotsak.eus\n14 urte arte eskolara joan zen. Etxean beti lanean. Soroetan noiz eta zer ereiten zen azaltzen du. Neguan ikatz apur bat egiten zuten. Udaran belar ihartzea izaten zen. Simaurra egiteko garoa ere batzen zuten.\nGaia(k): Lanbideak » Antzinako lanbideak » Ikazkinak eta txondorrak , Baserria » Baserriko lanak » Garia , Baserria » Baserriko lanak » Baratzea eta soroa , Baserria » Baserriko lanak » Mendiaren aprobetxamendua , Baserria » Baserriko bizimodua » Baserriko bizimodua\nGarotara joaten zireneko ohiturak\nGari-jotzen gertatutako pasadizoa\nEibarko merkatu plazara saltzera\nEgurra basotik zerrategietara\nBaba (indaba), eguneroko bazkaria\nBaserriko labea eta ogiak


Emakume sortzaileak | Sareinak\nEmakumeak Kontari ipuin lehiaketan euskarazko saria eman gabe\n2009/07/01 Utzi iruzkina\nEkainaren 25ean Bilboko Udaleko Arabiar aretoan elkartu ginen EMAKUMEAK KONTARI XVI. ipuin lehiaketaren erabakia eta irabazleak ezagutzeko. Aurrean, Alkate jauna eta Berdintasun, Lankidetza eta Herritarren Gaietarako Sailaren zinegotzia, zuzendaria eta hainbat teknikari.\nSailaren Zuzendaria jakinarazi zuenaren arabera, aurtengo partehartzea baxua izan da, arrazoien artean, datak aldatu direla eta aurkezteko epea askoz laburragoa izan dela argudiatu zuen. Aurten, 111 ipuin aurkeztu dira, 101 Gaztelaniaz eta 10 Euskaraz. Euskal portzentaia, beraz, %10. Aurreko urteetako joera mantentzen dela esan zuten, %10-15 bitartekoa dela lehiaketaren hasieratik. Eta geuk geure buruari galdetu genion, zergatik ez da azken 16 urteetan portzentajea igo, jaitsi ez bada egin? Euskal partehartze eskasa. Post hau irakurtzen jarraitu\nFiled under Artikuluak, Emakume sortzaileak Tagged with Emakumea kontari, Literatur Sariak\nEz feminista, ez matxista\n2009/06/09 Utzi iruzkina\n“Ni ez naiz ez feminista ezta matxista ere”. Zenbat aldiz entzun dugu baieztapen hau? Katixa Agirrek eta Eider Rodriguezek honi buruz idatzi dute Argia aldizkariko plazan.\nEgia esanda, gure gizartean edozer gauza da zilegi, gehiegi ez zaren bitartean (…) Akaso joera honen alderik mingarriena feminismoaren gehiegikeria salatzen duena da. Hamazortzi edo hogei urteko nire ikasleen artean ere entzun izan dut “ni ez naiz ez feminista ezta matxista ere” bezalako aitorpenak. Horrela erdibide onargarri batean kokatzen direla uste dute, lortu dutela oreka edo harmonia inbidiagarri bat, aurreko belaunaldiek lortu ez dutena. Neskak izan ohi dira horrelako perlak jaurtitzen dituztenak. Katixa Agirre, “Gehiegi” (Argia 2186, 2009ko maiatzaren 31, 18. orrialdea). Post hau irakurtzen jarraitu\nFiled under Emakume sortzaileak, Genero-gogoetak Tagged with Eider Rodriguez, Feminista, Matxista\nGosegarri erotiko gisa\n2008/10/15 Utzi iruzkina\nGaurko sarrera hau gosegarri bat baino ez da, aperitifa. Oraindik lanean ari gara XX. mendean zehar euskal emakumeok sortu dugun poesia erotikoa bilatzen, batzen, miatzen, aztertzen… 2009ko otsailan plazaratuko den antologia sortzeko enkarguan.\nIrakurri dugu, bai, irakurri, 60 liburu baino gehiago, eta ezagutu dugu, bai, ezagutu, 50 sortzaile baino gehiago: mila poema, hamaika irudi poetiko, makina bat proposamen estetiko, gaur arte batera argitara eman ez direnak. Prestatzen ari garen antologia honen harrituko gaituzten datuak aurrera ekarri nahi dizkizuegu: bitxikeriak, anekdotikoak, galdera batzuri erantzuna ekartzen dietenak, alegia noiz, non eta nork erabili, agerrarazi zuen euskal literaturan KLITORI hitza estreinakoz? Zenbatetan irakurri, aurkitu dugu ORGASMO hitza? Ugariak dira poema erotiko LESBIANOAK? Idazle, emakume hauek zelan esaten, adierazten dute erdarako “Correrse”ekintza gozagarria? euskal emakumeok MASTURBATZEN gara? NINFOMANIK al dago?\nFuntsezko galderei ere ihardetsi nahi diegu, eta morboaz gain zeuen jakin grinari dastatzeko, gozatzeko, asetzeko datuak, gogoetak eta, oinarrizkoena, poemak ekarriko dizkiogu Durangoko azokako haizeak jo eta gutxira. Saiatuko gara euskal emakumeok sortu dugun poesia erotikoaren korpus sakona eskaintzen, eta honen bitartez gure poesia erotikoaren kronologia, historia, ezaugarriak, itzalak, hutsuneak eta abarrak eta hostoak eta niniak ekartzen.\nDena dela, Igande honetan, urriak 19, Martiniaren aurretik, gosegarri gisa, ordu batean Bilboko Arenalean, POESIA ASTEAn zehar garatuko diren ekitaldien artean, POESIA EROTIKOAREN IRAKURKETA entzuteko parada izango duzue. Hegoamerikako eta Euskal Herriko poesia erotikoa irakurtzen egongo gara Ekuadorreko Soledad Jácome , Kubako Tadeo Tapanes, Edorta Jimenez eta laurok.\nIrakurriko den guztia ez dugu hona ekarriko, bai, ostera, euskal emakumeen poema erotikoak. Egileen jaiotze urtearen arabera, kronologikoki antolatu ditugu.\nOn egin, baina gogoratu gosegarri bat baino ez dela, beraz, gorde gosea otsailerako.\nFiled under Artikuluak, Emakume sortzaileak, Genero-(des)eraikuntzak testu literarioetan Tagged with desira plazer, klitori, poesia erotikoa\nKiss kiss Bang bang: Bilboko Arte Ederretako musean Arte feminista!!!\n2007/08/20 Utzi iruzkina\nKISS KISS BANG BANG. Arte eta feminismoaren 45 urte erakusketak 1965 eta 2007. urteen artean egindako arte feministako hirurogeita bederatzi obra enblematiko erakusten dituela diosku Bilboko arte eder museoan hartutako diptikoak. Geuk, hiru aldiz ikusi ondoren, maistra lanak direla, feministak direla baina batez ere, benetan enblematikoak direla azpimarratu nahi dugu.\nJudy Chicago, Yoko Ono, Valerie Export, Shirin Neshat, Cindy Sherman, Orlan, guerrilla girls… aintzaindariak eta izugarri ausartak izan ziren lanak egungo lan original eta probokatzaileekin elkartzen dira patxadaz eta, gutxienez, birritan ikusi, entzun, pentsatu… behar den erakusketa bikaina honetan. Ikusteko aukera dugu Irailak 9 arte. Asteazkenetan, dohain.\nInformazio gehiagorako: museobilbao.net edo masterkas, pripublikarrak eta zubiakeraikitzen blogetan\n“KISS KISS BANG BANG. ARTE ETA FEMINISMOAREN 45 URTE”. 2007ko ekainaren 11tik irailaren 9a\nKiss Kiss Bang Bang. Artea eta Feminismoaren 45 urte erakusketan zenbait herrialdetako 42 artista eta talde feministaren 69 lan egongo dira ikusgai. Izan ere, guzti-guztiak arte feministan hasi ziren eta/edo joera hori lantzen jarraitu dute.\nFiled under Artikuluak, Emakume sortzaileak Tagged with Arte feminista, Kiss Kiss Bang Bang


Txakurrak maiteago | Iritzia | Berria\nIkerketa baten arabera, irakurri dut egunkari batean, txakurren jabeek bere maskota jendea baino maiteago dute. Zu harritzen zaitu? Notizia horretarako prestatuta gaude, inondik ere. Jendea berez, horrela, oro har hartuta, ez ohi da oso maitagarri gertatzen. Hala ere, ikerketaren ondorioa eskandaluzkoa izan daiteke hainbatentzat. Hainbat jenderentzat, hain zuzen. Ni neu eskandalizatu egiten naiz, edo eskandalizatuarena egiten dut, norbaiti horrelako zerbait entzuten diodanean edo animalien kontrako bidegabekeriengatik gizakien kontrakoengatik baino gehiago sumintzen direnean. Maitasuna esklusiboa baino ezin dela izan sinestearen ondorioa izan daiteke hori (gorrotoarekin eskuzabalagoak izan ohi gara). Eta indibidualismorako joeraren handitze eta nagusiagoaren seinalea ere bai. Maskota izateak dagoeneko ez du lagun hurkoarekiko konpromisoaren entrenamendua ematen, lagun hurkoaren ordezkoa bera baizik.\nBaldintzarik gabeko maitasuna maiz aipatzen da txakurrez hitz egindakoan. Maitasuna dagoeneko ezaugarri hortaz libratu denean (jakina badaudela baldintzak eta mugak, jakina maitasuna ez dela betirako), definizio susmagarria bihurtu da. Maskotenganako amodio batzuek buruzalekeriaren antza dute.


HEZKIDETZAN ESKU HARTZEN talde-bloga: HEZKIDETZAN ELKARBIZITZERA\nGure ikastetxe, ikasgela, jolastokietan… eguneroko jardunean ohikoak izaten ditugu gatazkak eta haiei irtenbidea topatzeak irakasleoi buruhauste ugari sortzen dizkigulakoan nago. Egia esan, ikastaroan murgildu arte, gatazken analisi, interpretazio edo trataeran ez dut uste genero ikuspegia kontuan hartzen nuenik. Ideia honek begiak zabaldu dizkit eta bide berriak deskubritzeko aukera eman didala uste dut. Baliabide eta tresna eraikitzaileez zergatik baliatu behar garen ulertzen lagundu dit eta lankidetzan oinarritutako irtenbideak topatzen saiatu naiz.\nHorrela beraz, aste honetako irakurgaian aipatzen diren aipu benetan esanguratsuak iruditzen zaizkit:\n“Ez gaitezen jabearen tresnez baliatu, jabearen etxea errausteko” Audre Lorderen aipu honek argi laburbiltzen du aste honetako gaia, gatazkak konpontzeko orduan genero ikuspegia txertatzeak duen garrantzia ulertzen lagundu dit eta bereziki, konponbidea bilatzerakoan, baliabide eta tresna eraikitzaileak erabiltzeak duen garrantzia azpimarratzen du.\nBestetik, gatazkaren definizio positiboen beharra sumatu dut ingurukoekin gaiaz aritu garenean horregatik hautatu dut, ondorengo aipu hau:\n“ Gatazka erronka da (...). Bizitzeko arnasa hartzea bezain garrantzitsua” Galtung\nIazko posten artean Leire Garrorena hautatu dut izenburutik hasita asko gustatu zait gaia nola laburbiltzen duen eta bat nator berak proposatzen dituen erronkekin. Baliabideak ere interesgarriak dira. Baina batez ere, Marian Morenori hartu dizkion hitzak gustatzen zaizkit, honela dio aipuak:\n"No existe la convivencia sin coeducación, la perspectiva de género y la educación para la igualdad nos ayuda a sentar unas bases sólidas para una convivencia en paz y en igualdad que nos permite ser más felices. De ahí la importancia de abordar de forma sistemática y transversal la formación del profesorado en coeducación" Marian Moreno\nBaliabideei dagokienez, sarean badira elkarbizitza eta hezkidetzari buruzko atarietan hainbat unitate, edo proposamen. Esaterako Gizagune fundazioak Lehen Hezkuntzarako ikasleentzat prestaturik hau. Dena dela, askotan iruditzen zait halako baliabideak baino erabilgarriagoa dela ikastetxean guk geuk ikusitako egoera errealetatik abiatzea, behar den momentuan esku hartzea. Esanguratsuagoa iruditzen zait egunerokotasunean baloreak, emozioak eta halako gaiak lantzeak, curriculumean landu beharrekoarekin txertaturik eta ez astean behin egiten dugun tutoretza orduan, soilik dinamika batzuk egitea.\nErronkei dagokienez, egun irakasleon artean gatazkek kutsu negatiboa mantentzen dutela esango nuke irakasleon artean, burukomin ugari sortzen dizkiguten egoerak dira eta horrek zailtzen du zerbait positibo gisa ikustea. Oraindik ere askotan entzuten dut “horiek ume kontuak dira.. lasai”, ez dut uste ume kontuak izateak beste aldera begiratzeko baimena ematen digunik. Hobetzen ari bagara ere, gatazken ebazpenari bere denbora eskaini behar diogu eta hauen interpretazioak egiterakoan, genero ikuspegia txertatzea izan behar luke etorkizuneko gure erronka nagusia. Bigarrenik, baliabide eta tresna hezkidetzaileak erabiltzen saiatu behar dugu hauen konponbidea bilatzeko eta aipatu dudan moduan, azkar pasatzeko zerbait beharrean, ikasteko une aberats gisa ulertu behar dugu gatazka baten momentua.\nETIKETAK #Garazi, GATAZKAK


kritiken hemeroteka » Odoletikako bertsoa\n« Erdipurdiko heroia | Ekainean »\nXalbador / Mixel Itzaina / Elkar, 2014\nOdoletikako bertsoa Alex Gurrutxaga / Berria, 2014-06-15\nUrte anitz darama Mixel Itzainak bertsotik gertu, eta halaxe idatzi du Xalbador saiakera ere, gertutik: auzo eta adiskide zuen Itzainak urepeldarra, eta gaztetarik hari izandako mira azalarazi du. Informazio asko eta mota askotakoa bildu du: bibliografia eta lekukotza uztartu ditu, saiakera interesgarri eta fina osatuz.\nXalbadorren soslaia egiterakoan eta bertsoak jendartean zuen presentzia deskribatzerakoan, pasadizoez baliatu da, batez ere, Itzaina. Gainera, Xalbadorren ahaide eta gertukoen testigantzak bildu ditu, bai eta bertsolarienak ere; sartu ditu elkarrizketak, iritziak, hitzaldi zatiak, e.a. Horiek guztiek zutarri sendoa ematen diote saiakerari.\nTarteka herren geratzen dena testuen azterketa da. Itzainak Xalbadorren bertso asko interpretatzen ditu: batzuk Odolaren mintzoa-n daudenak, eta beste batzuk jaialdietarik jasoak. Komentarioak zuzenak izanik ere, hala baitira oro har, zenbaitetan laburxko aritu dela esango nuke, azkarregi, bertsoen ezaugarrien zerrenda hutsean geratuz ia. Horrek alde du irakurlea ez akitzea, baina azalpenetan lasaiago aritzeak saiakera gehixeago jantziko lukeelakoan nago. Azterketei dagokienez bi atal nabarmendu behar dira. Batetik, Xalbadorren bertsoak Mendiage, Elizanburu, Oxobi eta Zaldubiren bertsoekin konparatzen dituen kapitulua dago. Bestetik, aipamena merezi du Amentsetan bertso sortaren azterketa patxadatsuak; matizazioak alde batera, aski zuzenak dira Itzainaren oharrak.\nSaiakerak biltzen dituen materialen artean balio berezia dute Xalbadorren eskuizkribuek. Bertsoen aurreko bertsio zenbait ematen ditu Itzainak, horietako asko Gosta gabe deusik ez atalean, eta hortik aurrera han-hemenka beste zenbait. Kasu honetan ere, azalpen pausatuagoek gehiago nabarmenduko lukete bertsio hauen balioa, baina ez da dudarik interesgarria dela.\nHizkera freskoa da Itzainarena, estandarretik pitin bat urruntzen da, eta ahozkotasunaren indarra du. Tonua dela-eta, testuak tarteka daukan apologia kutsuak edukiari kontra egin diezaioke —esklamazio esaldiak, harridura ikurrak eta gisakoak askotxo dira—; izan ere, miresmenetik idatzi du, baina batzuetan irakurleak behar du idazleak zorroztasun eta distantzia gehiago jar dezan landutako gaiarekiko.\nBertsolaria bere osoan dakarkigu saiogileak. Bertsolaria izan da Euskal Herriaren sentipenei arnasa eman diena: garaian garaikoa kantatu du, herriaren gertakizunak, pertsonen tragediak eta pozak, eta eman die horiei guztiei dimentsio soziala. Xalbadorren kasuan iduri luke bere lirismoa dela bereziki liluratzen gaituena; horregatik esan ohi da, ziurrenik, bertsolarietan poetena zela Xalbador. Takarra bide zen maiz, petrala ere bai tarteka, baina antzaldatu egiten zuen bertsoak. Bere kasa ere halaxe aritzen omen zen, bertsoa izaki bere sentieraren kanalizatze estetikoa. “Hezurretaraino bertsolaria zen”, dio Itzainak. Piarre Bidondok, Itzainak galdetzen diolarik, halatsu esaten du: “Xalbadorrek bertsoa bere baitan zuen”. Amets Arzallus ere horretan dago: “Bere bertsoa berari zerion odola zen. Odola lehen pertsonan mintzo da beti”. Barnean irundako bertsoa herriari ematerakoan antzaldatzen zen, eta oraindik ere hunkituko da bat baino gehiago haren bertsoekin. Hahor Itzainaren Xalbador, oroitzapena eta literatura eskuz esku, aho betegarri.


"EAJk ez ditu bere akatsak aitortu eta birusa udazkenean itzuliz gero, larrutik ordainduko dugu" - Laudio - Aiaraldea.eus\n"EAJk ez ditu bere akatsak aitortu eta birusa udazkenean itzuliz gero, larrutik ordainduko dugu"\nAitor Aspuru Saez 2020-07-05 10:05\nMiguel Burdallo Ezker Anitzako kidea da. / Aiaraldea.eus\nMIGUEL BURDALLO (Laudio, 1977) 13. hautagaia da Elkarrekin Podemos Ezker Batuaren Arabako zerrendan eta koalizioaren planteamenduak azaldu ditu hauteskundeei begira.\nLehenik eta behin, nor da Miguel Burdallo?\nPertsona arrunta naiz. Extremadurako etorkinen semea, Laudion hazi nintzen langileen auzo batean. Ingeniaritza Industrial Teknikoan lortu nuen diploma eta Kalitate Kudeaketan eta Biltegien Antolakuntza eta Kudeaketan berezitu nintzen. Bi arlo horietan garatu dut nire lan ibilbidea, bai Euskal Herrian zein Katalunian, han bizi izan bainintzen lau urtez.\nJakina, jende gehiena bezala lan egin eta Aldi Baterako Laneko Enpresak pairatu ditut, kontratu prekarioak eta ziurgabetasuna, ez jakiteagatik hurrengo egunean lan egingo dudan edo ez.\nPolitikoki, Gazte Komunistaken hasi nintzen. Gero lan ikusezina egin nuen, Laudioko Ezker Batuko batzarrean laguntzen. Bartzelonan bizi izan nintzen garaian atsedenaldia hartu nuen eta itzuli nintzenean, jarduera politikoari ekin nion berriro. Arabako Lurralde Koordinakundean egon nintzen Ezker Batuan, eta 2018tik PCE-EPKko Arabako Lurralde Batzordeko arduradun politikoa naiz. Hortaz, alderdiko batzorde politikoaren kidea naiz. Azkenik, iaz Elkarrekin Laudioko kideek hautatu ninduten alkategai moduan, baina boto gutxigatik ordezkari gabe geratu ginen.\nNoiz erabaki zenuen politikan sartzea?\nNahi gabe sartu zen politika nire bizitzan. Nire aita Laudioko zinegotzia izan zen Ezker Batuaren eskutik oraindik institutuan nengoelarik eta apurka-apurka jakin-mina sentitu nuen.\nHasteko, galdetu nion nire buruari zergatik eman zuen nire aitak urrats hori, zergatik inbertitu zuen hainbeste denbora herriaren eta jendearen arazoak konpontzen. Unibertsitatean kontzientzia hartu nuen munduaren egoerari langile klasearen zapalkuntzari buruz eta erabat inplikatu nintzen.\nManifestu Komunista irakurri nuen eta konturatu nintzen komunista nintzela hori zer zen jakin baino lehen. Hortaz, 1999an Gazte Komunistak erakundera batu nintzen, Euskadiko Alderdi Komunistako gazte antolakundera. Arabako arduradun politikoa izan nintzen eta Batzorde Nazionalean Ikasle Mugimenduaren Arduraduna ere izan nintzen. Kataluniatik itzultzean 2011ko amaieran, jarduera politikoa hartu nuen berriro eta orduz geroztik ardura berriak onartu ditut.\nHauteskunde kanpaina gehiagotan parte hartu duzu. Nola baloratzen duzu orain bizitzen ari garena?\nGuretzat ez ohiko hauteskundeak dira, arraroak. Sare sozialetako eta hedabidetako hauteskundeak izaten ari dira eta guk nahiago dugu jendearekin harremantzea. Edonola ere, COVID-19aren zabalpena ekiditeko neurriek ohiko lana egitea eragozten digute.\n"Sare sozialetan eta hedabidetan oinarritutako hauteskunde kanpaina izaten ari da hau eta guk nahiago dugu jendearekin harremantzea"\nZentzu horretan, desabantaila da guretzat. Hedabideek ez dute ohitura gu ondo tratatzeko. Edo ez behintzat beste batzuk bezain ondo, egunero daudenak Teleberrin. Estrategia aldatu behar izan dugu eta horrek ezustean harrapatu gaitu Aiaraldean.\nHala eta guztiz ere, guk azkeneko sprintean eman ohi dugu dena, azken astean. Lagunek eta kideek lan egin behar dute eta horrek asko mugatzen gaitu. Konfiantza dugu egun hauetan jendea animatzeko, herritarrak nekatuta baitaude horrenbesteko hauteskundetaz eta politikariok COVID-19aren krisialdian egin dugun kudeaketaz.\nNola baloratzen duzu Eusko Jaurlaritzak egin duen kudeaketa COVID-19aren krisialdian?\nEgia esanda, ez nau harritu. Jendeak uste du Eusko Jaurlaritza ezberdina dela, zentralarekin alderatuta. Hemen hobeto kudeatzen dela, baina nire iritziz bistakoa da ez dela horrela. Euskal oasia putzua baino ez da.\n"Euskal oasia putzu bat besterik ez dela erakutsi du COVID-19 birusaren krisialdiak"\nCOVID-19ak mantra ugari jarri ditu agerian eta gure sistemaren arrakalak erakutsi ditu: osasun sistema, nagusien egoitzak, industria...\nEusko Jaurlaritzak egin duen gauza bakarra izan da Gobernu Zentrala kritikatzea. Madrilen gauzak txarto egin direla ez dugu ezkutatutako, baina hemen hanka-sartze berak edota okerragoak egin dira.\nBatzuetan uste dut adarra jo nahi digutela. Urkulluk asteak eman zituen eskatzen eskumenak itzultzeko, nahiz eta ez zitzaizkion kendu. Berez, erabakiak zentralizatzeko beharra egon zen, baina kudeaketak Eusko jaurlaritzaren esku jarraitu zuen eta bere esku hartze gaitasunak handitu ziren.\nGero, behin eta berriro 1. fasera igarotzea eskatu ostean, Eusko jaurlaritzak 0,5 fasea asmatu zuen. Hor erakutsi zuten ez zutela egoera kontrolatzen. Nik ezagutzen ditudan hainbat osasun langilek haserretzeko moduko gauzak kontatu dizkidate, baina langile prekarioak direnez, behargin gehienak bezala, ezin dute hitz egin.\nGuk eskua eskaini genion uneoro Eusko Jaurlaritzari, eta umiltasuna eskatu genion Gobernu Zentrala kritikatzerako orduan, hemen ez baitira gai izan hobeto egiteko.\nEspero dugu udazkenean birusa berriro ez agertzea, edo egotekotan, ordezkari politiko berdinek ez kudeatzea, ez baitakit EAJren harropuzkeriak ez ote dien uzten akatsak aitortzen eta larrutik ordaindu dezakegu hori.\nElkarrekin Podemosen zein proposamen nabarmenduko zenituzke?\nEpe motzean 15 neurriko plana garatu dugu hiru ardatzetan oinarriturik: morea, gorria eta berdea. Horrekin hurrengo hilabeteetan izango ditugun behar larrienei erantzuna ematea espero dugu.\nArdatz morean zaintzetan, osasungintzan, nagusien egoitzetan... zentratuko gara. Hori larriena da, nire aburuz. Ardatz gorrian indarrak bideratuko ditugu ongizate gizarteko babesera, diru-sarrerak bermatzeko errentak sendotzera, etxegabetzeak saihestera, etxebizitza hutsak alokatzera eta, garrantzitsuena, erreforma fiskala bultzatuko dugu beharrezkoak izango diren proiektuak finantzatzeko, gehien duen jendeak ekarpen handiagoa egin dezan.\nNola ez, udal eta aldundien laguntzaz abiatuko dugu Enplegua Bermatzeko Plana, bitarteko urriko jendeak krisialdia gainditu dezan. Azkenik, ardatz berdearekin bultzatu nahi dugu euskal akordioa industria jasangarriaren alde, ekonomia zirkularra sendotu, ikerkuntzan eta garapenean inbertsioa handitu...\nEpe luzera konbentzituta gaude ekonomia planifikaturik gabe etorkizuna beltza izango dela. Eskuineko politikekin kapitalaren eta interes pribatuen esku utzi dugu ekonomiaren kontrola. Ondorioak ikusi ditugu krisialdian, baina baita eskualdean 1990ko hamarkadako desindustrializazioarekin.\n"Ekonomia planifikatu behar da edo etorkizuna beltza izango da. Horregatik, banku publikoa bultzatu nahi dugu"\nOso zaila izan da ekoizpenaren zati txiki bat bideratzea beharrezko artikuluen produkziora. Hori aldatu beharra dago, ekonomia pertsonen mesedera egon behar da eta ez alderantziz. Horregatik proposatuko dugu banku publikoaren bultzada, enplegu industrialeko plana galdutako lanpostuak berreskuratzeko edota partaidetza publikoa enpresa garrantzitsuenetan.\nZein da Elkarrekin Podemos eta Ezker Anitzaren helburua hauteskundetan?\nGure xedea hauteskundeetan gainerako alderdien berdina da, hau da, irabaztea. Gakoa da zer egin nahi dugun garaipena lortuz gero. Gu jende umila gara, langile klasekoak. Beste batzuek esaten dute ezkerrekoak direla edo ezkerreko politikak egiten dituztela, baina gero patronalaren alde jartzen dira Bizkaiko metalaren greban edo ezinbestekoak ez diren enpresen zerrendetatik ateratzen dituztenean metalezkoak edota automoziokoak. Arazoa da badagoela jendea hori irensten duena.\nGuk argi dugu langile klasean zentratzen garela eta horrek politikak behar ditu bizi baldintza duinak mantentzeko, etxebizitza eskubidea izateko, lanean ez hiltzeko, soldata duinak izateko... Jende umil hori ordezkatzea da gure helburua, goizeko bostetan esnatzen dena egunero indaba platera jartzeko mahaian, jende horri berdin zaio IBEXeko enpresei gertatzen zaiena. Trajea jantzita daramatenek eta dirutza dutenek porrotera eraman dituzte Tubos Reunidos edo La Naval bezalako enpresak. Kaleratzeak, enplegu espedienteak edota lan eskubideen galera sufritzen dituztenekin egongo gara gu.\nZergatik uste duzu jendeak zuen zerrenda bozkatu behar duela?\nElkarrekin Podemos Ezker Anitza da erakunde bakarra bermatuko duena ongizate gizarteko babesen akordioa Euskadin sendotuko dela. Nork bermatuko du neurri horiek mantentzea? Nortzuek kritikatu dituzte eta nork sustatu ditu?\nBada garaia Eusko Jaurlaritzak ez jartzeko alfonbra gorria euren ekoizpena deslokalizatu nahi duten enpresei. Bestalde, baudaude sindikatuen ekintzak kritikatzen dituztenak eta patronalaren alde jartzen direnak, eta gero esaten dute ezkerrekoak direla, baina euren jarduerarekin erakusten dute liberalak direla.\nBada garaia Eusko Jaurlaritzak politika aurrerakoiak egiteko eta ez atzerakoiak. Eta hori Elkarrekin Podemos Ezker Anitzak bermatu dezake soilik.


eskola Archives - Page 2 of 5 - Floreaga Salestar Ikastetxea - Azkoitia\n2018-11-08 by Agenda 21 Iruzkina idatzi\nAZTERKOSTA 2018 lehiaketa! AZTERKOSTA lehiaketan parte hartzeko asmorik baduzu hemen duzu aukera. Kostaldea modu ezberdinean irudikatzeko edonorentzat aukera paregabea. Aska ezazu barnean duzun artista! Lehiaketaren onarriak hauek dira: LEHIAKETAREN GAIA: "Gure kostaldea" MODALITATEAK:  Marrazkia  Argazki digitala KATEGORIAK:  1.Kategoria: 10 urte arte.  … [Gehiago irakurri...]


Eugenio Savoiakoa - Wikipedia, entziklopedia askea.\n1706ko irailaren 26a - 1716\nParis, 1663ko urriaren 18a\nViena, 1736ko apirilaren 21a (72 urte)\nPrince Eugene Chapel (en)\nLouis Thomas, Count of Soissons (en)\nMarie-Jeanne of Savoy (en)\nofizierra eta buruzagi militarra\nBattle of Buda (en)\nBattle of Mohács (en)\nBattle of Zenta (en)\nBattle of Staffarda (en)\nBattle of Marsaglia (en)\nBattle of Carpi (en)\nBattle of Chiari (en)\nSiege of Turin (en)\nBattle of Toulon (en)\nBattle of Denain (en)\nBattle of Petrovaradin (en)\nEugenio, Savoiako printzea (frantsesez: François-Eugène de Savoie, italieraz: Principe Eugenio di Savoia-Carignano, alemanez: Prinz Eugen von Savoyen; Paris, 1663ko urriaren 18a - Viena, 1736ko apirilaren 21a) Austriako militar eta politikaria izan zen. Soissonsgo kondearen bosgarren semea zen. Luis XIV.arekin etsita, enperadorearen zerbitzura joan zen. Turkiarren gerra handian, Mohács-en nabarmendu zen (1687), Zentako garaipena lortu aurretik (1697). Espainiako Erregetzarako gerran, armada inperialeko buru zela, Blenheim (1704), Turin (1706), Oudernade (1708) eta Malplaquet-eko (1709) garaipenak lortu zituen, Milanerria eta Lonbardia eskuratuz. Baina Villars-ek Denain-en garaitu zuen 1712. urtean. Diplomatiko ona zela erakutsi zuen Rastadt-eko hitzarmenean (1714). Danubioko frontean berriro ere, Belgrad hartu (1717) eta Passarowitz-eko bakea (1718) izenpetuz turkiarren gaineko mendekotasuna lortu zuen. Hirurogeita hamar urteko agure zela Poloniako Erregetzarako gerran hartu zuen parte. Historiako gerra gizonik handienetakoa izan da, eta era berean humanista eta artezale handia.\nWikimedia Commonsen badira fitxategi gehiago, gai hau dutenak: Eugenio Savoiakoa\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/10/13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nMultimedia: Prince Eugene of Savoy\nBNF: 119370512 (data)\nOpen Library: OL6827188A\nOrriaren azken aldaketa: 15 apirila 2020, 21:32.


(Akitania + Euskadi) - Nafarroa Garaia = - Euskal Herria • ZUZEU\nAkitania eta Euskadik indarrean jarri duten euro-erregioa instituzioen arteko lankidetzan ohiko `tresna bat besterik ez da. Egitasmo baikorra da, bi eremu horiek dituzten arazo eta erronkei elkarrekin erantzuteko balio izan dezakeen neurrian. Halaber, Europako Batasunaren egituratze instituzionalean urrats bat gehiago da. Hor daude Estatuak, ardatz atlantikoa ere hortxe dago lankidetza eremu gisa, baita Pirinioetako lan batzordea ere. Beraz, logikoa ere bada Akitania eta EAEren artean lankidetzarako tresna bat sortzea.\nEuskal Herriak eremu ekonomiko eta sozial berezi gisa garatu behar duela uste dugunok, ordea, beste ikuspegi batetik begiratzen diogu. Bilakaera sozio-ekonomikoak dakartzan erronkei eraginkortasunez erantzun eta euskal herriaren biziraupena ziurtatzen duten lankidetza tresnak behar ditugu. Horrexegatik, hain zuzen, ekimen hau edo beste batzuetatik eskatzen duguna euskaldunen arteko lankidetza sustatu eta babestea da. Balio izan beza, gutxienez, Euskal lurraldeen arteko lankidetzan zein mugaz gaindiko harremanetan ezarria dugun ataka zabaltzeko. Hortik begira diogu ekimen instituzional hau ez dela erabat baikorra.\nBaikorra da gure auzoekin, landes eta bearnesekin, elkarlanean jarduteko balio izan dezakeelako, elkarrekin ditugun auzietan Europako Batasunaren eremuan oihartzuna eman ahal izateko. Izan ere, Europako Batasunean oihartzun gutxiko eremua da erregioena. Ez dugu horren argi ikusten ordea, sustatzaileek euskaldunen arteko lankidetza bultzatzeko baliagarri izatea nahi ote duten.\nEgitasmoaren diseinuak nahiz sustatzaileen adierazpenek zalantzarako tarte txikia utzi dute. Hitzarmena sinatu dutenen xedea Euskal Herrian dagoen lankidetza urtuko lukeen beste eremu bat sortzea dela dirudi. Hori, ordea, Euskal Herria izeneko komunitate bat badela ukatzea da, errealitate, problema eta xede propioak dituen komunitatea, Europako Batasunaren lankidetza erregionalerako irizpideekin bat datorrena. Horren ordez bi mutur dituen arkitektura instituzional bat proposatzen zaigu: Gasteiz eta Bordele, bien artean inolako geltokirik gabekoa. Diseinu hau babestera etorri da Lopez Lehendakaria honakoak esan dituenean: “contrapuso esta iniciativa de orden práctico” a \_”otras sustentadas en confrontaciones y exclusiones, o sobre identidades estancas, que se han pretendido imponer en Euskadi\_” (El Pais, 13-12-2011). Halaber, geure buruari galdetu beharko genioke zergatik Akitaniak urrats hau orain eman nahi duen eta ez Gasteizen Gobernu nazionalista zegoenean. Akitania eta EAEren artean euro-erregio bat sortu delako, Euskal Herriko lankidetza esparruari lehenesteari utzi behar diogula dirudi.\nBeraz, proiektu honen sustatzaileak eremu sozio-ekonomiko berezi baten existentzia ukatu nahian dabiltzala esan beharrean gaude, behar propioak eta intentsitate ekonomiko zein sozial handia dituen eremua. Euro-erregioak egun euskal lurraldetan bizi-bizi dagoen errealitateari babes administratiboa emateko balio ez badu, zein izango da bere xedea?\nNahiago genuke euro-erregioaren sustatzaileek euskaldunen arteko lankidetza auzitan jarri beharrean baliabide instituzionalak eta Europaren aurrean babesa eskaintzeko konpromisoa hartu izan balute euskal eremuan indarrean dauden jarduera ekonomiko, kultural, kirolezko, sozial guztientzat. Hau diogunean gogoan ditugu Euskaltzaindia, Bihartean, Zazpiak bat Elkarlanean, EHUko ingeniari eskola eta ESTIAren arteko lankidetza, Eusko Ikaskuntza, sindikatu abertzaleak, ikastolak, euskarazko hedabideak, kirol jarduerak… Baita etorriko diren beste hainbat ere. Euskaldunen arteko lankidetzari aitortzarik egin gabe eta euskaldunen borondateari erdeinuz aipamena eginda, zer adierazten ari zaigu? Beharbada ekimen berri honek bazter utzi nahi duela euskal lankidetza ordezko berriak sustatuz. Alegia, lankidetza geografia berri bat irudikatu Gasteiz eta Bordelek osatua. Bien artean, berriz, basamortua. Benetako basamortua Baiona eta Bordelen artean dago eta!\nEuskal komunitateak dituen premiak ez ditu asetzen berezitasun kulturalei aipamen bakanak eginez. Ezkor gara, ez dirudi mugaz gaindiko lankidetza xede duen tresna honek Euskal Herriaren garapena eta kohesioa ekarriko duten ekimenak bideratzen lagunduko duenik. Aitzitik, bere jardueren norabidea kontrakoa izango dela susmatzen hasita gaude. Argiago esanda, euro-erregioa euskal lankidetza egitasmoak bazterrean uzteko sortua dela dirudi, sustatzailea edozein izanda ere, euskal instituzio bat, elkarte bat edo eragile pribatu bat.\nLabur esanda, euskaldunon memoriak diotso oraingoan ere ez dagoela ukazioa besterik, euskaldunok elkarrekin bizi nahi dugula ukatzea besterik ez. Ukazio horrek berak egin du lankidetza sozio-ekonomikoari dagokionez Bidasoako muga Europako Batasuneko hertsiena. Edonola ere, pragmatikoak izan gaitezen, entzungo gaituzten lekuan edo parte har dezakegun lekuan egon behar dugu, errealitatea egunerokoan eraikitzen dugula jakinik, gure erronkei Euskal Herrian zentratuta egiten dugunean batez ere. Eta bitartean erein dezagun lankidetza egitasmo berriak sor daitezen, geuri dagokiguna geuk baino ez baitugu egingo.\nAkitania, Euroerregioa, Euskadi, Euskal Herria\nLiteraturako 377 klasiko euskaraz eta euskarri digitalean\nZer duzu buruan “(Akitania + Euskadi) – Nafarroa Garaia = – Euskal Herria”-ri buruz\nAri 2011-12-22 11:32\nArgi dago “euroeskualde” hori Euskal Herria urtzeko beste trikimailu bat besterik ez dela.


Politika - Page #110\n2010 Abendua 10\nMixel Arhantcet, orai arteko Atarratzeko kantonamentüko kontseilü orokorrak ez dela berriz presentatüko dagün martxoko bozketan jakinarazi dü aste hontan. Düala 19 urte, independente gisa agertü zen eta haütatürik izan zen. « Modem » eta geroztik « Force 64 » taldean sartü zen. Lehendakari ordea izentatürik izan zen ere, lürralde antolakuntza eta laborantsaren ardüra ükeitez. Orai bozkazaleek hitza ükenen düe beren ordariaren haütatzeko. Eta Mixel Arhantcetek erran deikün bezala, Jean-Pelle Iriart, Alozeko aüzapezaren kandidatüra süstengatzen düala. Mus partida hasi da beraz, jadanik mahain üngürüan jarririk diren Arnaud Villeneuve Atarratzeko aüzapez sozialista, Pierre Etxecopar Front de Gauche koalizioaren ordezkaria eta Michel Castan Atarratzeko zinegotsi esküintiarraren artean.\nEntzün Mixel Arhantcet Kontseilü Orokorretik erretiratzen dena :\nMilaka jente bildü dira abentüaren 4ean Baionan. Alderdi politiko, sindikata eta eragile ezberdinek deitürik, ororek Aurore Martinen kontreko euroaginteari ez erran düe aho batez. Mobilisazio eta süstengü azkarra erakutsirik izan da Xiberotar gazteari. Orit gira Paueko Auzitegi administratiboak Espaiñak Aurore Martin Mauletarraren kontre egin euroaginte galtoari bai erran züela azaroa hontan. Geroztik jakin zen Aurore Martin eta bere abokatüak Kasazioan dei egin düela. Aurore Martin Kasazioko auziaren zain egoiten da orai.\nEntzün Aurore Martin Euroagindua kondenaz solastatzen :\n2010 Abendua 07\nArnaud Villeneuven eta Pierre Etxecoparen kandidatüren ondotik, Michel Castan Atarraztarrak presentatzen dela jakinarazi dü iragan astean. Dagün martxoan Xiberoko Botingoaren züzendari kargüa ütziko dü eta erretretak emanen zaion denbora basabürütaren zerbütxüko eskentü nahi deie. Bortü, turisma, kültüra, edo animazione maila düan experientzia baliatü nahi dü kantonamentüari hats berri baten emaiteko. Ekonomia sailan jadanik egiten dena süstengatü behar dela dio Milou Castanek eta jenteen etxekitzeko lürraldean proposamenak eginen dütüala geihitü deikü. Jentartea zahartzen ari beita lan handia egin beharko dela sozial sailan eta gazteen jinarazteko kantonamentüan ere uste dü. Etiketarik gabe aurkezten bada ere, Milou Castenek ez dü gordatzen oraiko Kontseilü Orokorreko esküineko gehiengoatik hüillan senditzen dela, haatik izan dadin Force 64 edo UPM alderdien süstengüa üken gabe. Düala 19 urte jadanik bere bürüa presentatü züan bena bigerren ützülüan erretiratü zen Mixel Arantzeteri süstengüa emaiteko.\nEntzün Milou Castan haütageia :\n2010 Abendua 03\nPierre Etxekopar Front de Gauche alderdiaren haütageia izanen da dagün martxoan iraganen diren Atarratze kantonamentüko bozketan. Kantonamentüa egoera txarrean dela uste dü, ekonomia sailan ez beita xede handirik eraikirik izan azken urteetan. Kontseilü Orokorrak, Herriak bide egiten lagüntzeaz gain, xede ekonomikoak eta gazteentako etxebizitzak egiten lagüntü behar lütüke. Laborantsa sailan, Pettarra eta Basabürüaren arteko alkarkidegoa builtarazi behar dela gehitzen dü, arartekarik gabeko merkatü baten antolatzez. Beste hanitxek ez bezala, bere kandidatüra koherentzian bermatzen dü. Euroagintearen adibidea hartzen dü erraitez, alderdi politiko haboroxek Aurore Martineri süstengüa eman deioe, ata Frantzia eta Europa mailan Euroagintearen alte bozkatü züelarik. Azken 20 urteetan bürütü den politika ültra liberalaren aitzinean haütü argiak egin behar direla gehitzen dü eta bozkan baieztatüko direla esperantxa dü Pierre Etxekoparek.\nAurore Martinen süstengü deia\nBedatsea urte oroz heltzen den bezala maskarada urretzen da\n2018 Apirila 23Kultura\nAurten muskildiko gaztek dütüe Xiberoko herriak kurritü, eüskaraz, kültüraz, eta bestaz gosetürik 15 elkaldi orotarat, e...